
Introducere 


Desenul se învaţă uşor. încă de la vârste fragede învă- 
ţăm să mergem şi să vorbim, să scriem şi să citim. Să 
înveţi să desenezi este şi mai uşor. Desenul reprezintă, 
de fapt, aşternerea pe hârtie a tot felul de semne care 
reprezintă experienţe vizuale. Pentru a desena efectiv 
nu este nevoie decât de dorinţă, ceva stăruinţă, simţ de 
observaţie şi bunăvoinţa de a corecta greşelile. Ultima 
trăsătură este foarte importantă. în sine, greşelile nu 
reprezintă ceva rău. Priviţi-le ca pe oportunităţi de 
îmbunătăţire şi corectaţi-le de fiecare dată. 

Multe dintre exerciţiile din această carte prezintă 
metode testate de-a lungul timpului de studenţi la artă 
şi artişti profesionişti. Dacă vă străduiţi să le urmaţi, 
atunci desenul dumneavoastră se va îmbunătăţi simţi- 
tor. După multă practică şi exerciţii regulate, veţi putea 
desena cu pricepere, dar nu chiar ca Leonardo da 
Vinci. însă pentru asta e nevoie de mult timp. 

Şi, în ultimul rând, nu disperaţi dacă desenele dum- 
neavoastră nu sunt adevărate opere de artă. Dacă ar fi 
fost, atunci n-aţi fi avut nevoie de nicio carte. 




Primii paşi 


înainte de a începe să desenaţi este nevoie să vă echi- 
paţi cu creioane, peniţe, grafit şi câteva tipuri de hârtie 
de desen. Hârtie tip ciocan, cu o textură fină sau hârtie 
aspră cu textură fină, orientaţi -vă în funcţie de efectul 
pe care doriţi să îl obţineţi. 

Va trebui să învăţaţi să ţineţi bine creionul şi să vă obiş- 
nuiţi cu planşeta de desen, eventual şi cu un şevalet. 
Luaţi-le metodic, acordaţi-vă timp până descoperiţi 
care vi se potriveşte cel mai bine. După ce v-aţi obiş- 
nuit cu accesoriile, vă puteţi gândi şi la desen. 

Tot în acest capitol veţi găsi câteva exerciţii menite să 
vă înveţe noţiunile de bază şi să vă introducă în tipu- 
rile de desene. Pe măsură ce progresaţi va trebui să 
apelaţi la tehnicile descrise în aceste exerciţii, aşadar, 
repetaţi -le cu regularitate şi perseverenţă. 

PRIMII PAŞI 


MATERIALELE 

Pentru a fi eficient nu aveţi nevoie de articole de desen sofisticate. Dacă desenaţi pentru prima 
oară, atunci puteţi începe cu un creion foarte bine ascuţit B, 2B, 3B sau 4B. Cumpăraţi-vă câteva şi 
testaţi-le moliciunea sau puterea de acoperire. 

Ulterior poate veţi vrea să încercaţi să desenaţi cu o mină de grafit. Este mai scumpă decât un 
creion, dar rezistă mai mult şi este indicată în cazul obţinerii umbrelor. Cărbunele este perfect 
pentru desene mai mari şi poate fi întins sau estompat foarte uşor. De asemenea, negrul este foarte 
intens, de aceea aplicaţi-1 cu prudenţă. Se recomandă să treceţi la peniţă (0,1 sau mai groasă) doar 
în momentul în care vă simţiţi stăpân pe dumneavoastră. 



Creion 



Mină de grafit 



Băţ de cărbune 



HÂRTIA 

Toate instrumentele menţionate mai sus se pretează hârtiei normale de desen. Aceasta se găseşte 
într-o varietate de granulaţii şi texturi la magazinele de artă. Testaţi mai multe tipuri pentru a le 
înţelege proprietăţile. Avantajul hârtiei satinate este că puteţi trasa detalii foarte fine şi mici. Avan- 
tajul hârtiei aspre este că liniile vor părea uşor întrerupte şi vor crea un efect de texturare, însă nu 
veţi putea desena detalii foarte fine. în general, cu cât desenul este mai detaliat sau mai mic, cu atât 
trebuie să fie şi hârtia mai netedă şi mai fină şi instrumentul de desenat cu vârf mai subţire. 
Desenele mai mari necesită o hârtie cu o textură mai aspră. 

Pentru început vă este suficient un caiet de schiţe pe care veţi putea să-l plimbaţi după dum- 
neavoastră şi desena oricând în el. 

Materialele 


ŢINEREA CREIONULUI 
Tendinţa este să ţineţi creio- 
nul ca pe un stilou. încercaţi 
să îl ţineţi ca pe o pensulă sau 
ca pe un băţ. Nu îl strângeţi 
prea tare. Liniile vor fi mai 
sigure pe hârtie dacă mâna 
nu este încordată, ci relaxată. 

LUCRUL LA PLANŞA DE 
DESEN SAU ŞEVALET 
Dacă nu aveţi un şevalet şi 
staţi cu planşa de desen spri- 
jinită pe genunchi, creionul 
trebuie să fie la nivelul umă- 
rului şi să vedeţi clar supra- 
faţa de desen. 

Cel mai bine este să staţi 
în picioare când desenaţi, dar 
pentru asta aveţi nevoie de 
un şevalet. 

între dumneavoastră şi 
desen trebuie să fie o distanţă 
suficient de mare. Este nece- 
sar să vă puteţi mişca liber 
mâna, încheietura şi palma şi 
să aveţi o privire de ansamblu 
asupra lucrării. Din când în 
când, vă puteţi da în spate să 
aruncaţi o privire obiectivă 
asupra desenului. 

Ţineţi creionul lejer şi nu 
vă temeţi să vă corectaţi dacă 
îl strângeţi prea tare. Nu vă 
fixaţi un singur stil de lucru. 



FOLOSIREA HÂRTIEI 

încă de la început, încercaţi să faceţi desenele cât mai mari. Cu cât sunt mai mari, cu atât vor fi mai 
uşor de corectat. Propuneţi-vă să creşteţi treptat dimensiunea desenului până când veţi umple o 
coală A2. 

Va trebui să investiţi într-o planşă de desen A2 pe care să desenaţi pe hârtie A2. Fie o cumpăraţi, 
fie o fabricaţi dintr-un placaj gros. Orice suprafaţă este bună atât timp cât este netedă; foaia o 
prindeţi de planşă cu scotch, agrafe de birou sau cu adeziv. 

Pentru mai multe informaţii, duceţi-vă la paginile 40-41. 

PRIMII PAŞI 


LINII ŞI CERCURI 

în acest prim exerciţiu veţi descoperi care este piatra de temelie a unui desen reuşit: precizia mâinii 
şi a ochiului. începeţi prin a desena formele geometrice de mai jos. 

Concentraţi-vă privirea exact spre punctul în care mina de grafit atinge hârtia. Nu vă faceţi griji 
dacă la început privirea mai fuge şi în alte părţi - mutaţi-o la loc asupra vârfului creionului. Veţi 
constata că de câte ori ochii vă fug în alte direcţii, liniile vor fi întrerupte şi strâmbe. în momentul 
în care vă veţi focaliza atenţia doar către vârful creionului, desenul va fi mult mai reuşit. Dacă 
ochiul urmează cu sfinţenie mâna, atunci mâna va desena cu precizie. Exersaţi în continuare, 
începeţi-vă întotdeauna sesiunile de desen cu cinci-zece minute de încălzire. 



Un punct O linie verticală O linie orizontală O linie diagonală 




Un pătrat 

Linii şi cercuri 


Controlul mâinii este una dintre tehnicile de bază pe care trebuie să le stăpâniţi dacă vă doriţi să 
fiţi un desenator bun. Cu cât exersaţi mai mult exerciţiul următor, cu atât liniile vor fi mai precise, 
iar ochiul vi se va obişnui să aprecieze corect spaţiul şi forma. 



Desenaţi un 
pătrat din 
linii punctate, 
având grijă 
ca punctele să 
fie situate la 
distanţe egale, 
iar liniile 
drepte. 


Desenaţi un 
pătrat din linii 
verticale, toate 
de aceeaşi 
lungime şi 
la aceeaşi 
distanţă. 


Desenaţi un 
pătrat din linii 
orizontale, 
toate la 
aceeaşi 
distanţă şi 
de aceeaşi 
lungime. 




Desenaţi un 

Desenaţi 

pătrat din linii 

un pătrat 

diagonale. 

din linii 

toate la aceeaşi 

diagonale, 

distanţă între 

orientat 

ele şi de 

invers. 

lungimi 


diferite. 




Acum desenaţi un cerc. Continuaţi să desenaţi cercuri, încercând de fiecare dată să obţineţi un cerc 
mai reuşit decât cel anterior. Exersaţi până când cercurile încep să arate aşa cum v-aţi dori să arate. 
Când sunteţi mulţumit, luaţi-o de la capăt, dar de data asta desenaţi mai repede. 


Nu vă grăbiţi când exersaţi. Valoarea exerciţiilor constă în concentrarea atenţiei asupra j 
mişcărilor creionului pe hârtie. Repetaţi până vă simţiţi stăpân pe sine şi relaxat. Dacă vă 
simţiţi încordat, faceţi un efort să vă relaxaţi. 

PRIMII PAŞI 


FORMELE 3D 

Pentru a da senzaţia de adâncime şi volum în desen, trebuie să folosiţi perspectiva şi umbrirea. 

Iluzia că obiectul este tridimensional şi are adâncime este uşor de redat. încercaţi acum următoarea 
serie de forme. 


1. Desenaţi un pătrat. 



2. Adăugaţi încă trei 
linii paralele. 


3. Uniţi capetele... şi aţi 
obţinut un cub. Dacă aţi trasat 
corect liniile, este imposibil 
să nu fi obţinut un cub. 




4. Desenaţi un romb 
sau un paralelogram. 


5. Adăugaţi trei linii 
paralele de aceeaşi 
lungime. 


6. Uniţi capetele - aţi 
obţinut din nou un cub! 

Formele 3D 


După cum puteţi observa, adumbrirea sau valoraţia de culoare vă ajută să creaţi iluzia de tridimen- 
sionalitate şi volum. 



7. Umbriţi uşor cele 
două secţiuni de jos 
ale cubului. 


8. Umbriţi mai mult 
una din cele două 
secţiuni de jos. 


încercaţi şi dumneavoastră să vedeţi ce efect puteţi 
obţine adăugând valoraţie unui cerc. 


9. Adăugaţi o umbră creată 
de obiect - aceasta cade de 
pe partea mai întunecată a 
obiectului, paralel cu podeaua 
sau cu suprafaţa pe care este 
aşezat obiectul. 



10. Desenaţi un cerc... 


11. Umbriţi-l uşor 
pe jumătate din 
suprafaţă într-o 
formă de semilună. 


12. Umbriţi mai intens 
o porţiune mică din 
apropierea marginii. 


13. Umbriţi marginea 
exterioară a acestei zone 
şi mai mult. Adăugaţi 
umbra proiectată de 
obiect. Acum, cercul 
dumneavoastră va 
semăna cu o sferă. 

PRIMII PAŞI 


ELIPSELE 

Desenatul elipselor se înscrie în lista de lucruri obligatorii pe care trebuie să le bifeze un artist 
aspirant. 

Din nefericire, nu există nicio metodă infailibilă de a le desena mecanic. Va trebuie să exersaţi până 
veţi deveni expert. 




Elipsele sunt curbe închise care nu pot avea niciodată margini drepte 
sau unghiuri. Priviţi cele trei forme eliptice de mai jos. Comparaţi 
versiunile incorecte, care au linii drepte sau formează unghiuri, 
cu versiunea corectă, lipsită de defecte. 



Coloana de elipse ne arată cum se vede un obiect cu formă circulară 
din mai multe perspective. La nivelul ochilor, cercul este doar o linie 
orizontală. Când obiectul coboară de la nivelul ochilor, elipsa creşte 
în adâncime, dar îşi păstrează lăţimea. Coborâtă şi mai mult, elipsa 
se va transforma din nou în cerc. 

Puteţi exersa elipsa plasând un obiect circular - o farfurie sau 
un ulcior ~ la nivelul ochilor. 

Zona umbrită de pe fiecare elipsă (stânga) reprezintă un sfert din 
suprafaţa acesteia, delimitată de axa verticală şi cea orizontală. în 
cazul în care aceste sferturi nu au forme identice, înseamnă că 
elipsa pe care aţi desenat-o este strâmbă. în acelaşi timp însă, deşi 
fiecare zonă haşurată trebuie să aibă aceeaşi formă, trebuie să fie 
văzută ca o imagine în oglindă pe verticală, orizontală şi diagonală. 
Dacă puteţi face această distincţie în momentul în care desenaţi o 
elipsă, înseamnă că desenul este aproape corect sau corect. 

Toate formele bazate pe cerc - de exemplu cilindrii şi roţile - 
devin elipse privite dintr-o parte sau dintr-un unghi oarecare. 


Un exerciţiu şi mai interesant decât amplasarea unui obiect la nivelul ochilor este desenarea 
roţilor unei biciclete sau a unei maşini văzute din faţă sau din spate. Modificările de lăţime 
ale elipsei vor fi dictate de punctul din care priviţi spre acel obiect. 

Elipsele/ Primele obiecte desenate 


PRIMELE OBIECTE DESENATE 

După ce aţi exersat exerciţiile anterioare, acum a sosit momentul să renunţaţi la copierea diagra- 
melor sau a ideilor şi să desenaţi un obiect real. Alegeţi-vă un obiect casnic, o ceaşcă, o sticlă sau 
un borcan, sau orice aveţi la îndemână. Aşezaţi-1 pe masă în faţa dumneavoastră şi priviţi-1 bine. 

Observaţi forma generală a obiectului. Observaţi raportul dintre înălţime şi lăţime. Observaţi 
modul în care sursa de lumină cade pe el. Reţineţi culoarea şi textura. Este un obiect reflectorizant? 
Are forme rotunjite? Are forme ascuţite? 

Ce se întâmplă, de fapt, când vă puneţi toate aceste întrebări uitându-vă la un obiect? De fapt 
este ca atunci când desenaţi: trataţi obiectul ca pe o formă, sau ca pe o suprafaţă colorată, sau ca pe 
o structură aparte. Acesta este modul în care un artist priveşte un obiect, Iară să-şi pună nicio 
întrebare. Mai mult, cu cât se gândeşte conştient mai puţin la obiect, cu atât vede mai mult. Este de 
preferat însă ca un începător să îşi pună toate aceste întrebări. în loc să vadă un urcior sau o cană, 
artistul vede o formă, o culoare, textură şi structură. La fel cum imortalizează un aparat foto ima- 
ginea, aşa înregistrează şi artistul imaginea pe retină. 

Acum încercaţi să desenaţi obiectul ales. Prima dată trasaţi cât mai corect conturul. Vă este mai 
uşor dacă plasaţi obiectul la nivelul ochilor, pentru a elimina deocamdată problema perspectivei. 

Aveţi vederea bună, aşadar puteţi avea încredere că obiectul este exact aşa cum îl vedeţi. Pro- 
blema este că mâna dumneavoastră nu este antrenată să urmeze instrucţiunile ochilor. Nu încercaţi 
să interpretaţi ce vedeţi, ci doar înregistraţi imaginea. 




CORECTAŢI-VĂ PE PARCURS 

După ce aţi trasat conturul cât de bine aţi putut, aranjaţi desenul astfel încât să îl puteţi vedea atât 
pe el, cât şi obiectul, fără să trebuiască să vă mişcaţi capul. Observaţi porţiunile trasate corect şi, ce 
este cel mai important, pe cele greşite. Corectaţi semnele şi liniile până când forma seamănă cu obiectul. 

Este indicat să trasaţi linia corectă fără să ştergeţi ce aţi greşit, pentru că aşa vă îndreptaţi mai 
repede. Dacă ştergeţi linia trasată greşit, sunt şanse mari să o desenaţi la fel de eronat. 

Nu contează cât de tare se încurcă sau se amestecă liniile, pentru că ochiul are tendinţa să le 
ignore pe cele greşite şi să le ia în considerare doar pe cele corecte. Ochiului îi place să facă com- 
paraţii şi vă va comunica rapid dacă formele nu sunt identice. întotdeauna, forma corectă este cea a 
obiectului. Aveţi încredere în ochii dumneavoastră - sunt cel mai bun dispozitiv de măsurat forma, 
culoarea şi textura. 

PRIMII PAŞI 


Acum încercaţi să desenaţi acelaşi obiect în poziţii diferite. Probabil că unele vi se vor părea dificile. 
Nu renunţaţi doar pentru că aveţi impresia că desenaţi urât. Rezumaţi-vă la aceeaşi tehnică de 
a trasa corect din ce în ce mai multe linii. Cu cât exersaţi mai mult, cu atât vă veţi perfecţiona 
mai mult. 



Dacă forma nu este corectă, singura chestiune ridicată este să descoperiţi de ce. Poate fi o cauză sau 
pot fi mai multe cauze simple. Oare liniile trebuie deplasate în sus sau în jos, la dreapta sau la stânga, 
oare trebuie îndreptate sau curbate mai mult? Unghiul e bine reprodus, sau poate e prea obtuz, sau 
prea ascuţit? 

Fiţi foarte drastic cu desenul şi schimbaţi fără nicio ezitare orice vi se pare incorect. Dacă 
adoptaţi încă de la început această atitudine, vă va intra în obicei şi vă va ajuta enorm ulterior. 




W»J«ş89iB^ 


Opriţi-vă de îndată ce vă cuprinde oboseala sau plictiseala. Nu vă sfiiţi să faceţi asta. 
în momentul în care veţi iubi cu pasiune desenul, o să constataţi că veţi rămâne în faţa lui 
indiferent de stare. 

Primele obiecte desenate 



Acum încercaţi alte obiecte. 

Nici de data aceasta nu este 
cazul să fiţi foarte ambiţios. 
Alegeţi obiecte simple care 
vă plac sau de care vă leagă 
unele amintiri. Este mai uşor 
să desenezi un obiect drag. 

Toţi artiştii ajung să-şi adore 
desenele, aşa că vă va fi util 
să începeţi cu ceva de care 
vă simţiţi legat. 

Dacă sunteţi îngrijorat că 
nu veţi putea reda corect forma 
obiectului respectiv, puteţi să îl 
măsuraţi, trasând înălţimea şi 
lăţimea pe mijlocul lui. Forma 
va fi identică de ambele laturi 
ale liniei centrale, ca privită 
în oglindă. 

PRIMII PAŞI 


GRUPURI DE OBIECTE 

Acum grupaţi obiectele câte două- trei, indiferent dacă au sau nu forme asemănătoare. Vă veţi 
distra oricum. Raportaţi dimensiunea, forma şi proporţia fiecărui obiect la cele lângă care este 
aşezat. Deja puteţi să desluşiţi cât de interesant şi complex este desenul. 

Grupuri de obiecte! Formele dintre obiecte 


FORMELE DINTRE OBIECTE 

Când desenaţi grupuri de obiecte, în loc să vă concentraţi pe structura sau formele obiectelor, 
concentraţi-vă pe spaţiul dintre ele. Şi acest spaţiu are o formă definită, limitată de marginile obiec- 
telor. Dacă o luaţi în considerare, tratând-o ca pe parte integrantă a desenului, atunci vă va fi mult 
mai uşor să vă corectaţi greşelile. 

După cum aţi început deja să vă daţi seama, în lumea vizuală a artistului nu există spaţii goale. 
Fiecare spaţiu reprezintă încă o formă de desenat. în acelaşi timp, vă sporeşte percepţia asupra 
lucrurilor înconjurătoare. 



PRIMII PAŞI 


IDENTIFICAREA SURSEI DE LUMINĂ 

Tipul de umbră pe care îl face un obiect depinde de direcţia sursei de lumină. O metodă simplă de 
studiere a umbrelor este amplasarea unui obiect în diverse unghiuri şi observarea diferenţelor. 
Sursa ideală de lumină pentru acest exerciţiu este lampa, pentru că puteţi muta obiectele oriunde 
în jurul ei, astfel încât să produceţi o gamă variată de umbre. 




Observaţi umbrele făcute de merele pe care bate lumina din faţă şi felul în care umbrele se micşorează 
pe măsură ce lumina bate dintr-un unghi din ce în ce mai ascuţit. 

Identificarea sursei de lumină/ Aranjarea obiectelor 



ARANJAREA OBIECTELOR 
După ce aţi exersat dese- 
narea grupurilor de obiecte, 
începeţi să le şi aranjaţi. Ideea 
nu e să le desenaţi. Aranjaţi-le 
doar, uitaţi-vă bine la ele, 
vedeţi formele şi tiparele pe 
care le fac şi apoi rearanjaţi-le 
în alte compoziţii. 


Aranjarea obiectelor în cadrul 
formelor aduce un plus compoziţiei, 
o senzaţie de apartenenţă a 
elementelor majore din această 
natură moartă cu mâncare. Ochii 
sticloşi ai peştilor îi fixează cu 
reproş pe privitor. 


Ca o consecinţă, 
obiectele plasate în 
imediata apropiere 
arată diferit, ca în 
exemplul acesta cu 
haina aşezată pe 
spătarul scaunului. 


I Veţi constata că asemenea aranjamente de obiecte, încadrate ca şi natură moartă, sunt peste 
tot în jurul dumneavoastră. Cineva a aranjat masa. Forme de pahare, farfurii, tacâmuri, ca 
S| să nu mai spunem de detalii precum flori, şerveţele sau condimente, forme cu modele şi I 
designuri diferite, văzute diferit dacă staţi în picioare, pe scaun sau poate chiar la nivelul | 
j mesei. Din momentul în care veţi începe să căutaţi conştient aceste posibilităţi, ochiul va 
jj discerne cu naturaleţe poziţii pentru compoziţii. | 

PRIMII PAŞI 


METODE DE VALORAŢIE ŞI UMBRIRE 

Haşurarea sau construcţia tonului reprezintă cel mai convenţional mod de a reda efectele luminii 
şi umbrei. Pentru a o crea efectiv este nevoie de exerciţiu. începeţi prin a trasa linii în aceeaşi 
direcţie, de aproximativ aceeaşi lungime şi la distanţe egale. Nu vă grăbiţi. Suprafeţele pot fi haşu- 
rate foarte rapid şi cu mare acurateţe, însă este nevoie de exerciţiu. Luaţi-o încet. Măriţi treptat 
viteza de lucru. 

Câteva metode de haşurare: 



Haşurarea într-o Haşurarea Haşurarea mulţi Haşurarea mulţi patru 

singură direcţie încrucişată (în X) trei straturi straturi sau direcţii 







Puteţi haşura 
grupuri de 
linii în petice 
mici, 

răspândite 
uniform pe 
suprafaţă. 


Puteţi construi 
o pată de 
tonalităţi 
trasând 
mărcile în 
toate direcţiile. 


Puteţi 
întinde 
liniile cu 
degetul. 


Puteţi trasa liniile paralele cu o peniţă. 
Acestea pot fi apropiate sau distanţate 
sau puteţi trasa linii întrerupte sau puncte 
cu intensităţi diferite. 



Dacă doriţi să acoperiţi rapid o 
suprafaţă, puteţi trasa linii mai 
late, înclinând vârful creionului. 

Metode de valoraţie şi umbrire/ Perspectiva simplă 


PERSPECTIVA SIMPLĂ 

Perspectiva este foarte importantă dacă doriţi ca desenul să pară tridimensional. Regulile sunt 
destul de simple, dar există multe moduri în care puteţi trasa liniile pentru a crea efectul optim de 
perspectivă. Desenaţi după propriile observaţii şi veţi ajunge să înţelegeţi cum funcţionează şi cum 
trebuie aplicată. Aici vom dezbate trei procedee pentru a explica această teorie. 

Regula numărul unu a perspectivei este că obiectele de aceeaşi dimensiune par din ce în ce mai mici 
pe măsură ce se îndepărtează de privitor. Aşadar, un om de 1,80 m care stă la aproximativ 1,80 m de 
dumneavoastră va părea de două ori mai mic. Dacă stă la 4,5 metri va părea înalt de 20 cm. 
Spuneţi-i să se ducă la 100 de metri şi va fi mai mic decât degetul mare şi aşa mai departe. 

Prima diagramă vă ajută să vă faceţi o idee despre cum se construieşte acest efect în planul 
imaginii. Stâlpii par că se micşorează şi se subţiază pe măsură ce se apropie de punctul de fugă. De 
asemenea, şi spaţiul dintre stâlpi pare că se micşorează. Această imagine reprezintă cu fidelitate 
modul în care ochiul privitorului interpretează perspectiva şi este simplu de înţeles cum se poate 
aplica pentru a crea impresia de adâncime pe suprafaţa plană a hârtiei. 




în construcţia cubului, dimensiunea este dedusă din înălţimea de deasupra nivelului ochilor, care 
îl face să pară de mărimea unei căsuţe. Liniile punctate reprezintă partea îndepărtată a cubului, invizi- 
bilă pentru privitor (exceptând cazul în care cubul este din sticlă). Este de remarcat că nu toate 
liniile sunt paralele între ele, aşa cum sunt în cubul desenat pe coperta cărţii, ci se conformează 
regulilor perspectivei, adică se îndreaptă spre cele două puncte de fugă. Această reprezentare este 
foarte convingătoare pentru ochi şi se datorează redescoperirii artiştilor Renaşterii (mai ales a lui 
Brunelleschi), a căror contribuţie fusese uitată încă de pe vremea romanilor. 

PRIMII PAŞI 


PERSPECTIVA AERIANĂ 

O altă regulă a perspectivei spune că un obiect se retrage treptat din vizorul privitorului, devenind 
mai puţin definit şi mai puţin intens, astfel încât pe desen contururile vor fi mai moi, iar textura şi 
tonalităţile mai delicate. Tehnicile acestea ajută la păcălirea ochiului şi îl conving pe privitor că vede 
o lucrare în adâncime, când de fapt priveşte o suprafaţă plană. 

Uitaţi-vă la desenul de mai jos şi remarcaţi că prin perspectivă aeriană şi prin alte câteva tehnici 
simple ochiul are impresia că spaţiul se pierde undeva în depărtate. 


Copacul din planul Copacii din planul şi mai Tufa cea mai apropiată 

mediu are o textură îndepărtat sunt definiţi are totuşi o textură încă 

şi o intensitate mai mai puţin şi au forme bogată, comparativ cu 

uşoare decât cele ale mult mai generalizate. copacul. 



în prim-plan, totul este clar detaliat şi 
are o textură puternică. Treptat, iarba 
îşi pierde din intensitate şi detaliu până 
când forma ei este complet nedefinită. 

Perspectiva aeriană/ Desenul plantelor 


DESENUL PLANTELOR 

Când desenaţi plante, începeţi prin a observa modelul de creştere al plantelor şi formele frunzelor 
şi petalelor şi este destul de simplu să le desenaţi şi să le inventariaţi. 



1. Construiţi o 
formă foarte 
simplificată, 
remarcând forma 
de bază a florii, 
linia caracteristică 
şi poziţia frunzelor. 

2. Desenaţi formele 
generale ale 
petalelor şi 
frunzelor, în cel 
mai simplu mod 
cu putinţă. 

3. Acum desenaţi 
toate detaliile, 
inclusiv diferenţele 
mici dintre flori 

şi petale. 


După ce aţi 
terminat, încercaţi 
să desenaţi un grup 
mult mai complex 
de flori sau frunze. 
V-aţi putea folosi 
de câteva exemplare 
ale aceleiaşi flori, 
după cum puteţi 
vedea în exemplul 
de aici. 

ALEGEREA UNI 
Cel mai simplu p< 
ginea va fi în moi 
anume din ce ved< 
la îndemână opţic 



Alegerea unui peisaj 



După ce v-aţi ales o 
scenă, schiţaţi zonele 
principale. Ţineţi cont 
de orizontala care 
marchează nivelul 
ochilor sau orizontul, 
foarte importantă 
în imagine. 



Dacă veţi respecta 
aceste reguli de bază, 
ulterior vă va fi mult 
mai uşor să treceţi la 
redarea detaliată. 


Pentru a vă fi mai uşor să vă decideţi ce anume în locul mâinilor puteţi folosi un cadru, 

să includeţi într-un peisaj, puteţi încadra şi izola 

PRIMII PAŞI 


REPREZENTAREA SIMPLIFICATĂ A ANIMALELOR 

Redarea animalelor poate fi dificilă. Foarte rar acestea stau nemişcate o perioadă suficientă încât să 
le puteţi imortaliza, dar totuşi puteţi profita, de exemplu, când pisica sau câinele trag un pui de 
somn. De departe cea mai bună modalitate de abordare a acestui subiect este să găsiţi fotografii cât 
mai fidele sau desene ale unor artişti de pe care să copiaţi formele de bază. Din imaginile ilustrate 
în această carte puteţi remarca cât de uşor se trasează sau se desenează liniile constructoare. în 
momentul în care aţi redus animalul la formele simple, aţi parcurs deja pe jumătate drumul pentru 
reprezentarea lui. După ce aveţi un contur, singura problemă este să adăugaţi detaliile texturii şi 
modelul: pentru asta este nevoie de un studiu mai aprofundat. 




încercaţi să copiaţi animalele desenate 
în aceste pagini. După ce aţi făcut asta, 
încercaţi să aplicaţi aceeaşi analiză 
simplă asupra formelor pentru a 
reprezenta şi alte animale. 

PRIMII PAŞI 


CORPUL OMENESC: PROPORŢIILE 

După cum puteţi observa din aceste ilustraţii, atât proporţiile bărbatului, cât şi cele ale femeii sunt 
foarte similare pe verticală şi diferă foarte puţin pe orizontală. Zona cea mai lată a unui bărbat este 
de obicei zona umerilor, în timp ce la femeie în general este zona şoldurilor. în general, dar nu este 
o regulă universală, bărbatul este mai mare decât femeia, având o structură osoasă mai solidă. 

Diferenţa dintre un adult şi un copil este mult mai semnificativă, statistic, copiii având capul 
mult mai mare în raport cu restul corpului. De obicei, picioarele şi braţele se lungesc mai târziu, 
când copilul mai creşte. 




în ambele ilustraţii, 
proporţiile 
bărbatului şi ale 
femeii se bazează 
pe proporţia ideală 
clasică. 

Proporţiile sunt 
raportate la 
lungimea unui cap, 
care se cuprinde 
de opt ori în 
înălţimea corpului. 

Corpul omenesc: proporţiile 


Nu sunt mulţi cei care se conformează modelului ideal de proporţii, dar, cu toate acestea, diagrama 
vă ajută să desenaţi corpul omenesc. Proporţiile acestea sunt valabile doar dacă subiectul dumnea- 
voastră stă în picioare şi cu capul drept. 

Proporţiile clasice se bazează pe unitatea fundamentală egală cu lungimea unui cap, care se 
cuprinde de opt ori în înălţimea corpului, după cum puteţi vedea mai jos. Semnul de jumătate inter- 
sectează zona pubiană a structurii pelviene, care este proporţional egală la bărbaţi şi la femei. 
Genunchii sunt la aproximativ două lungimi de cap de linia mediană. Braţul întins cu palma desfă- 
cută ajunge la aproximativ un cap lungime de punctul central. 

PRIMII PAŞI 


CAPUL: PROPORŢIILE 

Majoritatea trăsăturilor care se diferenţiază de la chip la chip se datorează variaţiunilor părţii 
cărnoase şi mai puţin structurii osoase de dedesubt. Este adevărat, totodată, şi că unele persoane 
pot avea fruntea, pomeţii sau dinţii mai proeminente. Copilul are maxilarul mai mic, acesta fiind 
ultima componentă a structurii craniului care se dezvoltă. 


Creştet 


V 


5 


Linia părului 


Linia ochilor 


1 


u 


Nas 

Gură 

Bărbie 


în acest desen se observă foarte clar proporţiile diviziunilor principale. Ochii sunt plasaţi pe linia 
mediană a capului, iar lungimea nasului reprezintă aproximativ un sfert din toată lungimea 
capului. Gura este poziţionată la o cincime din lungimea capului, măsurată de la baza bărbiei, 
cu buzele lipite. Lăţimea capului privit din faţă sau din profil este aproximativ trei sferturi din 
lungimea capului. 

Când subiectul este văzut din faţă, distanţa dintre ochi reprezintă o cincime din lăţimea capului. 
Lungimea fiecărui ochi, măsurată din colţ în colţ, este tot de o cincime din lăţimea capului. 

Capul: proporţiile 


Cu excepţia cazului când este vorba despre calviţie, părul acoperă aproximativ jumătate din supra- 
faţa capului. Această jumătate este calculată pe diagonala care uneşte creştetul capului cu ceafa, 
după cum se observă din această diagramă. 



Una dintre erorile cele mai des întâlnite este plasarea ochilor prea aproape de creştet. Expli- 
caţia este că avem tendinţa să ne uităm doar la chipul persoanei. Pentru a captura propor- 
ţiile corecte ale subiectului, este important să luăm în considerare capul ca întreg. 

PRIMII PAŞI 



Remarcaţi cât de 
drepte sunt aceste 
linii. Nu vă temeţi 
niciodată să trasaţi 
linii drepte, dacă 
asta vedeţi când vă 
uitaţi la subiectul 
respectiv. 


Pentru a 
captura 
corect 
forma , este 
posibil să fie 
nevoie să 
trasaţi mai 
multe linii. 


S™ Arx 



In imagine apar 
evidenţiate 
caracteristicile cele 
mai importante, 
cum ar fi coastele, 
muşchii spatelui 
si braţele. 



wmm* 


/ 



\ "’ f > r '/ r yiWA 


STUDIUL CORPULUI 
OMENESC 

în momentul în care un înce- 
pător se uită la corpul ome- 
nesc, cea mai mare dificul- 
tate pe care o are este că nu 
ştie de unde să înceapă. Sunt 
atât de multe lucruri care 
trebuie luate în considerare, 
încât se simte confuz. Majori- 
tatea artiştilor încearcă mai 
întâi să vizualizeze forma 
corpului în cea mai simplă 
structură. Mai precis, să o 
reducă la o figură geome- 
trică. în acest exemplu, spa- 
tele este aproape triunghiu 
Iar până în punctul în care se 
uneşte cu şoldurile. Braţele, 
care parţial sunt văzute în 
racursi, sunt nişte forme cilin- 
drice simple. Capul are formă 
de ou uşor pătrăţos. 

Dacă artistul poate re- 
marca toate aceste forme la o 
siluetă, atunci munca îi va fi 
cu mult simplificată. 

Prima dată au fost schiţate 
forma şi zonele de bază. 
Acest procedeu poartă nu- 
mele de trasarea liniilor 
directoare. în cea de-a doua 
imagine, formele, deşi dese- 
nate în detaliu, şi-au păstrat 
simplicitatea. Liniile sunt 
uşoare şi moi, pentru ca 
retuşurile să poată fi făcute 
cu uşurinţă. Acesta este sta- 
diul în care artiştii muncesc 
foarte mult - corectează şi 
recorectează până când obţin 
forma dorită. 

Studiul corpului omenesc 



Tonul este cel care dă desenului 
aspectul său final. Veţi remarca în a 
doua ilustraţie un semiton aplicat pe 
zone extinse. în ultimul desen a fost 
adăugat prima dată tonul cel mai 
închis. După realizarea tonurilor 
celor mai deschise şi mai închise, 
ultima sarcină a fost valoraţia de 
tonuri între aceste două extreme. De 
obicei, un desen are nevoie de două- 
trei tonuri pentru a fi finalizat. 


Este dificil să vă uitaţi la un corp ca la un întreg, fără 
să aveţi pe cineva care să vă aducă aminte în perma- 
nenţă de asta, dar este important să nu vă concentraţi 
exclusiv pe o zonă. Dacă vreţi să vă specializaţi în 
desenatul siluetelor, faceţi un efort şi alocaţi fiecărei 
zone pe care o desenaţi câteva săptămâni sau luni 
pentru detalii. Desenând la nesfârşit aceleaşi zone nu 
veţi face decât să vă specializaţi în acela zone, în defa- 
voarea altora, iar slăbiciunile dumneavoastră tehnice 
vor ieşi la iveală. 

PRIMII PAŞI 


CE SE ÎNTÂMPLĂ CÂND PARTEA BUNĂ ESTE, DE FAPT, PARTEA GREŞITĂ? 

Reprezentările obiectelor sau fiinţelor realizate de către începători sunt, de obicei, mici ca dimen- 
siuni. Acest fapt se datorează unui fenomen numit „la scara unu pe unu”: dimensiunea subiectului 
sau obiectului percepută de ochi. După cum puteţi observa din aceste ilustraţii, dacă şi dumnea- 
voastră vă veţi ghida după acest fenomen, atunci mărimea subiectului sau obiectului de pe hârtie 
va fi extrem de redusă. La fel de reduse vor fi şi erorile de desen. Scara unu la unu are şi beneficii, 
iar un desenator debutant ar trebui să o folosească pentru a măsura formele obiectelor foarte mari, 
a clădirilor sau a peisajelor. 

Aşadar, încă de la început, desenaţi la cea mai mare mărime posibilă. Pe foaia de hârtie, obiectele 
sau siluetele trebuie să ocupe aproape tot spaţiul. Această regulă este valabilă dacă desenaţi pe un 
caiet de schiţe A4, pe o coală A2 sau pe o planşă AO. Dacă faceţi desene mari, atunci veţi observa 
imediat şi greşelile, pe care le veţi putea corecta uşor, având suficient spaţiu de manevră. 



1. Scara unu la unu - măsuraţi o siluetă 
sau un obiect din locul în care staţi - 
ţineţi un creion ridicat cu braţul întins 
şi măsuraţi de câte ori intră lungimea 
creionului în lungimea subiectului. 

2. Indiferent de dimensiunea colii 

de hârtie, desenaţi siluetele sau obiectele 
astfel încât să ocupe cât mai mult 
din spaţiu. 

Ce se întâmplă când partea bună este, de fapt, partea greşită ? 

Cu cât este mai mare coala de hârtie, cu atât şi desenul trebuie să fie mai mare. Acest lucru s-ar 
putea să vă încurce la început, dar pe măsură ce veţi respecta această regulă, vă veţi obişnui şi veţi 
căpăta încredere. Dacă desenul este mare, atunci şi dumneavoastră vă faceţi mai puţine griji din 
pricina greşelilor şi vă este mai comod să le corectaţi. în cele din urmă, desigur, veţi învăţa să 
desenaţi la orice scară: veţi realiza miniaturi sau desene murale, toate făcând parte din procesul de 
învăţare. 

Când vă veţi simţi mai stăpân pe sine, prindeţi câteva bucăţi de colant pe un perete şi desenaţi 
la dimensiuni incredibile - adică la o scară mai mare decât realitatea. Uneori vi se va părea că pro- 
porţiile vă joacă feste, dar nu vă lăsaţi impresionat. Faptul că veţi desena la o scară impozantă vă va 
elibera întru câtva. De asemenea, din punct de vedere tehnic, vă va arăta unde greşiţi. După ce veţi 
identifica aspectele pe care aveţi tendinţa să le redaţi eronat, veţi constata că sunt mai uşor de făcut 
corecţiile, iar cu ocazia aceasta veţi fi făcut încă un pas în direcţia bună. 



Desenul la o scară 
impozantă este atât 
eliberator ; cât şi 
instructiv. Erorile se 
observă mult mai 
rapid şi sunt mult 
mai uşor de corectat. 


| La început probabil că vi se va părea dificil să faceţi desene mari şi va trebui să vă reamintiţi 

| în permanenţă să fiţi mai îndrăzneţ şi mai expansiv în primele momente vi se va părea 

|j natural să desenaţi la scara unu pe unu, iar asta are legătură cu subconştientul care ne 

| spune că dacă desenul este mai mic, atunci şi greşeala va fi mai mică. De îndată ce veţi 

| descoperi cât de uşor este să corectaţi un desen mare, nu veţi mai dori să reveniţi la scara 

| unu pe unu. 

Desenarea obiectului şi 
compoziţia cu natură 
statică 


în capitolul precedent aţi început exersarea talentelor 
artistice acoperind o gamă variată de subiecte pe care le-aţi 
desenat. în acest capitol vi se va expune în detaliu 
modalitatea în care să avansaţi şi să puneţi în practică ce 
aţi învăţat. în afară de faptul că vă veţi consolida abili- 
tatea tehnică, veţi fi încurajat să vă dezvoltaţi arta de 
a privi. 

După ce veţi fi exersat din plin, veţi constata că aţi înce- 
put să observaţi o sumedenie de detalii interesante ale 
obiectelor care vă înconjoară, nu doar ale celor pe care 
le desenaţi. Veţi descoperi că pentru un artist lumea nu 
este niciodată plictisitoare pentru că sunt atâtea de 
văzut. De fiecare dată când vă uitaţi la un obiect, veţi 
descoperi ceva nou, indiferent a câta oară vă uitaţi la el. 
Cu cât percepţia vi se va ascuţi, cu atât veţi putea privi 
în însăşi esenţa lucrurilor. 



DESENAREA OBIECTULUI ŞI COMPOZIŢIA CU NATURĂ STATICĂ 


OBIECTE DE DIFERITE TEXTURI 

După ce aţi învăţat să trasaţi conturul formelor obiectelor, puteţi aborda o gamă extinsă de obiecte 
din materiale diferite, în scopul de a crea compoziţii cu natură moartă. 

Pe parcursul următoarelor pagini, vom arunca o privire asupra unor astfel de obiecte şi asupra dife- 
ritelor abordări pe care le puteţi lua în considerare pentru a vă organiza propriile aranjamente şi teme. 

Mai întâi desenaţi acest con de brad, simplu în esenţă, dar complicat în detaliu. Va trebui să 
faceţi apel la simţul dumneavoastră de observaţie şi la abilitatea de a vedea obiectul ca pe un întreg. 



1. Studiaţi cu mare atenţie 
obiectul şi înţelegeţi-i forma. 
Desenaţi un contur cât mai 
simplu şi mai acurat. 



3. După ce aţi desenat un fel de 
diagramă a obiectului, puteţi 
adăuga detaliile luminoase şi 
întunecate, formele exacte ale 
fiecărei părţi şi efecte de 
adâncime. 


2. Acum încercaţi să desluşiţi 
părţile componente ale 
întregului. Schiţaţi fiecare 
formă în cadrul formei 
generale pe care aţi trasat-o. 

Obiecte de diferite texturi 


Acum încercaţi cu un alt gen de obiect, de exemplu un pahar de vin. 



1. Desenaţi forma principală, fiind foarte atent la proporţia dintre 
înălţime şi lăţime şi la proporţia piciorului paharului (cupei). 


2. Schiţaţi formele principale 
ale luminii, la fel de simplu ca 
pe nişte linii directoare. 






2. 


3. Construiţi tonurile cele mai întunecate, apoi 
semitonurile şi, în final, tonurile cele mai deschise; 
albul foii de hârtie ar trebui să fie culoarea 
zonelor celor mai luminate. 



Această abordare vi se va părea eficace. Aveţi grijă de un lucru simplu: nu vă lăsaţi înşelaţi de subti- 
lităţile tonurilor, simplificaţi-le. îngrijiţi-vă ca marginile şi umbrele cele mai evidente să fie trasate 
corespunzător şi vedeţi că există zone în care asemenea tuşe nu există. Cu alte cuvinte, liniile din 
jurul obiectelor nu vor fi simetrice, unele vor fi puternice şi clare, altele moi şi estompate. Dacă 
puteţi face corect această diferenţiere, desenul dumneavoastră va avea o adâncime şi un volum 
mult mai bine desenate. 

DESENAREA OBIECTULUI ŞI COMPOZIŢIA CU NATURĂ STATICĂ 


Dacă aveţi de desenat un obiect mecanic - ca de exemplu acest radiocasetofon - problema princi- 
pală ţine de geometrie. Prima dată trebuie să desenaţi o formă corectă din punct de vedere al 
perspectivei (în cazul nostru o cutie rectangulară), căreia să-i curbaţi ulterior marginile. Fiind un 
dispozitiv construit de mâna omului, are un model prestabilit, pe care va trebui să îl disecaţi în părţi 
simple. 




la liniile de fineţe până nu 
sunteţi mulţumit deforma 
generală. Este mai important 
să vă ocupaţi de textură şi de 
zonele de lumină şi de umbre 
care să dea aparatului volum 
şi dimensiune decât să vă 
concentraţi pe detalii, ca de 
exemplu pe butoane, rotiţe, 
mufe şi ecrane. 

Pentru construirea 
tonalităţilor utilizaţi un 2B 
sau un 4B. Variaţia dintre 
linie şi tonalitate va crea o 
textură mai bogată. 


46 



Obiecte de diferite texturi 


ARANJAMENT SIMPLU CU NATURĂ MOARTĂ 

Acum vom încerca să creăm un aranjament simplu pentru o natură moartă. Pentru acest exerciţiu 
am ales câteva portocale într-un castron, care va ridica o chestiune importantă în discuţie. Problema 
care se va pune va fi încadrarea portocalelor în forma eliptică a gurii castronului. înainte de a începe 
să desenaţi ce aveţi în faţă, studiaţi compoziţia câteva minute pentru a vă familiariza cu dimensiunile 
şi proporţiile. 



1. Mai întâi trasaţi conturul fiecărui 
fruct în parte şi al castronului 
(consultaţi pagina 16, unde aţi învăţat 
despre elipse). Concentraţi-vă asupra 
formei corecte de elipsă a castronului 
şi la proporţia relativă dintre castron 
şi fructe. Nu vă îngrijoraţi că forma 
fructului nu este perfectă, aveţi grijă 
doar ca portocalele să umple efectiv 
perimetrul eliptic. în stadiul acesta, 
precizia desenului nu este la fel de 
importantă ca trasarea corectă a 
conturului fructelor. 


2. Remarcaţi forma umbrei făcute 
de castron pe masă. Aceasta trebuie 
să aibă aceeaşi formă cu buza 
castronului. Observaţi direcţia din 
care bate sursa de lumină, apoi 
adăugaţi uşor umbrele. 






3. Acum definitivaţi tonalităţile umbrelor şi 
reflecţiilor de pe castron. Procedaţi la fel ca 
în exerciţiile precedente, şi anume aplicaţi 
un ton luminos pentru a construi zonele 
umbrite. Construiţi apoi valoraţiile umbrelor 
şi accentuaţi toate marginile bine definite 
pentru ochi. Nu uitaţi să lăsaţi nişte zone 
neacoperite de creion pentru a sugera 
locurile în care lumina bate cel mai puternic. 

DESENAREA OBIECTULUI ŞI COMPOZIŢIA CU NATURĂ STATICĂ 


Nu vă faceţi griji privitoare la calitatea liniilor şi a umbrelor când vă veţi încerca mâna cu această 
stropitoare. E chiar mai bine dacă rezultatul va fi un obiect solid şi îndesat. Este bine să reproduceţi 
cu acurateţe forma, însă atmosfera creată de el contează mai mult, aşa că nu vă temeţi să fiţi 
expansiv. Cu cât arată un obiect mai deteriorat, cu atât geometria şi liniile lui pot fi mai imprecise. 




2. Trasaţii zonele evidente de umbră cu un ton 
destul de deschis. 



3. Acum vă puteţi apuca cu adevărat de treabă, construind textura şi valoraţii de tonuri obiectului. 
Suprafeţele stropitorii sunt uzate şi lovite, fiind pline de mici semne. Nu vă străduiţi să le înfrumu- 
seţaţi. Lăsaţi-vă creionul să reflecte realitatea, creând o textură grunţuroasă care să redea efectul 
de uzură. 


48 


Obiecte de diferite texturi 


Acest coş de răchită pare înspăimântător la prima vedere, pentru că vă poate intimida cu structura 
lui complexă. Dumneavoastră trebuie să vă daţi seama de modelul împletiturii şi să vă decideţi cum 
să încadraţi fiecare componentă a coşului în designul general. După ce veţi depăşi cu succes pro- 
blema modelului, restul desenului nu vi se va mai părea la fel de complicat. 




1. Desenaţi câteva linii de bază şi conturul general 
al structurii formate din nuielele verticale, precum 
şi partea superioară şi cea inferioară a coşului. 


2. Desenaţi acum modelul general 
al împletiturii. Fiţi atent la marginile 
de sus şi de jos. 



3. Schiţaţi uşor 
zonele de lumină 
şi pe cele de 
umbră, inclusiv 
umbra aruncată 
pe suprafaţa pe 
care este aşezat 
coşul, în cazul 
acesta pe masă. 
In final, 
îngroşaţi toate 
liniile care se 
văd cu claritate, 
precum şi 
tonurile şi 
umbrele mai 
închise. 


Puteţi măsura obiectele pe care le desenaţi, trasând înălţimea şi lăţimea şi marcând apoi 
linia centrală care străbate fiecare obiect în parte. 

DESENAREA OBIECTULUI ŞI COMPOZIŢIA CU NATURĂ STATICĂ 


Am găsit piesele acestea vechi la atelierul unui constructor. Formele lor complexe vă vor testa într-adevăr 
abilitatea de a desena. Probabil că după prima tentativă de a le desena veţi trage concluzia că nu 
veţi izbuti niciodată să le percepeţi corect proporţiile. Nu vă îngrijoraţi, continuaţi să le desenaţi şi 
corectaţi-vă greşelile. Scopul acestui exerciţiu nu este să le desenaţi perfect din prima, ci să desenaţi 
de mai multe ori şi să vă corectaţi, să descoperiţi felul în care vedeţi obiectele după ce v-aţi fami- 
liarizat cu ele. Indiferent dacă geometria este complexă sau simplistă, combinaţia de forme este 
întotdeauna o provocare, chiar şi pentru un profesionist. Prin urmare, nu vă daţi bătut. 



1. Desenaţi forma fiecărui element cu o linie 
clară şi simplă şi încadraţi-o în structura 
globală, raportând cu minuţiozitate 
dimensiunea fiecărei piese la celelalte. Dacă 
nu puteţi, ochiul vă va atrage atenţia şi vă veţi 
da seama că desenul nu este convingător. 

Dacă vă daţi toată osteneala în primul stadiu, 
atunci veţi desena cu uşurinţă restul. 

2. Când sunteţi mulţumit de liniile directoare, 
desenaţi formele structurii cu mai multă 
claritate. Dacă tuşele vor fi cât se poate de 
precise, veţi reuşi să captaţi natura care 
diferenţiază un obiect mecanic de unul cu 
forme naturale. Nu adăugaţi nicio umbră 
înainte ca aspectele tehnice ale desenului să 



fie corecte. 


3. în final, adăugaţi cu grijă zonele întunecate şi 
luminile reflecţiilor sau texturilor, astfel încât caracterul 
metalic al obiectelor să fie cât se poate de evident. 

Obiecte de diferite texturi 


Dacă obiectul este alcătuit din forme diferite, ar fi bine să le măsuraţi pe fiecare în parte pentru a 
reda corect proporţiile. 


1. Desenaţi liniile 
generale ale obiectului 
asigurându-vă că 
fiecare parte este 
raportată corect faţă 
de celelalte. 



2. în momentul în 
care conturul 
corespunde realităţii, 
construiţi valoraţiile 
de tonalitate. 



3. Acum adânciţi 
tonurile care par 
întunecate pe 
obiect. Construiţi 
apoi gradual 
semitonurile, 
lăsând zonele 
luminoase albe. 
Nu uitaţi să 
desenaţi şi umbra 
făcută de obiect 
pe suprafaţa pe 
care stă. 

DESENAREA OBIECTULUI ŞI COMPOZIŢIA CU NATURĂ STATICĂ 


Pe parcursul următoarelor patru pagini o să exersaţi desenarea unor obiecte, diferite ca formă şi 
funcţie, precum şi ca textură. Abordaţi fiecare subiect în modul descris în paginile precedente, 
concentrându-vă mai întâi asupra structurii şi a conturului. Exersaţi până când sunteţi sigur că 
obiectul seamănă cu desenul din punct de vedere al structurii. 

Exersaţi permanent desenul structurilor unor obiecte care să vă ajute să vedeţi într-o profun- 
zime şi într-o manieră mai bune. în scurt timp, când vă veţi uita în jur la obiecte, veţi remarca tot 
felul de subtilităţi pe care înainte nu le băgaţi în seamă. 




Am încercat să reprezint diferenţele 
de textură folosind creioane 
diferite, cu care am produs haşuri 
pentru textură şi ton. 

1. Haşura este mare pe zonele de 
tonalitate, astfel încât zonele de 
întuneric şi de lumină să semene 
cu pielea lustruită. Am folosit un 
creion 2B. 

2. Aici, tuşa este moale, iar 
contrastul slab; am folosit un 
creion B cu mină tare. 

3. Acest obiect exemplifică 
contrastul mare de tonalitate 
necesar suprafeţelor lustruite, 
metalice. Pentru acest desen am 
folosit un 4B. 

Obiecte de diferite texturi 


Ghetele şi pantofii sunt obiecte potrivite pentru început, având caracter şi totodată trădând ceva 
din personalitatea purtătorului lor absent. 

Exemplele de încălţăminte de mai jos sunt mai puţin lucitoare decât pantoful de pe pagina 
alăturată, fiind confecţionate din piele sau piele întoarsă de căprioară. Cu aceste tipuri de material, 
zonele cu tonuri sunt mult mai estompate pentru a sugera suprafaţa mai moale şi mată. 




DESENAREA OBIECTULUI ŞI COMPOZIŢIA CU NATURĂ STATICĂ 


Următoarea serie de obiecte expune o varietate şi mai mare de texturi şi suprafeţe. Căştile au o 
formă uşor bizară, iar structura lor corespunde întocmai funcţiei lor. Diferitele tipuri de roci au cu 
siguranţă multe caracteristici comune, dar, cu toate astea, şi multe trăsături individuale. 


1. Linia aleasă 
pentru aceste căşti 
poate fi de la 
foarte nesigură 
la foarte precisă. 
Eu am ales linia 
mai aspră în 
defavoarea 

2. Desenarea corectă a structurii permite separarea dintre lumină şi umbră, fapt care scoate în 
evidenţă caracteristicile texturale ale obiectului respectiv. în aceste exemple, caracteristicile variază 
de la semitransparenţă şi voluminozitate, până la densitate şi duritate. 

Obiecte de diferite texturi 



Tolba din imagine 
este realizată din 
multe umbre 
întunecate, dar 
totuşi tonalităţile 
de bază sunt 
luminoase, astfel 
încât efectul este de 
obiect care reflectă 
lumina, deşi 
materialul din care 
este confecţionată 
este negru. Dacă aş 
fi crezut că ar 
reprezenta mai bine 
obiectul, aş fi putut 
adăuga o nuanţă 
de gri peste tot 
pentru a-i reda şi 
culoarea. 


Fibra lemnoasă a fost 
reprezentată în câteva 
zone pentru a oferi un 
aspect cât mai realist 
acestei jucării. Este 
important să nu exagerăm 
cu realizarea acestui efect 
şi să lăsăm culoarea 
suprafeţei să domine 
structura. Un sfat foarte 
util care vă ajută să 
menţineţi un echilibru este 
să priviţi obiectul cu ochii 
întredeschişi. Veţi observa 
imediat zonele întunecate 
şi pe cele luminoase. 

DESENAREA OBIECTULUI ŞI COMPOZIŢIA CU NATURĂ STATICĂ 


EXERCIŢII DE OBSERVARE ŞI DESENAT 

Vă propun să faceţi o pauză de la desen şi să încercaţi aceste două experimente care se numără 
printre testele care se dau cu precădere noilor studenţi. Menirea lor este să vă pregătească pentru 
ce va urma. 



1. Aşezaţi un scaun sau un taburet pe un fundal 
simplu; doar perete şi podea. Desenaţi conturul 
spaţiului dintre picioare şi traverse, pe care le 
umpleţi apoi cu umbre sau tonuri. Ideea este 
să vedeţi doar formele în spaţiu, şi nu obiectul în 
sine. După ce aţi adăugat suficient creion, veţi 
vedea obiectul ca pe un negativ între spaţiile 
adumbrite. Nu vă faceţi griji dacă nu v-a ieşit 
bine - mai încercaţi o dată. 

Acest exerciţiu vă arată că nu există niciun 
spaţiu gol nicăieri; întotdeauna este câte ceva, 
chiar dacă, de exemplu, este doar cerul. Acest fapt 
ne oferă un sentiment extraordinar de libertate, 
ajutându-ne să ne desprindem de obiceiul de a 
reprezenta obiectele, pur şi simplu, cum le vedem. 


2. Un test mult mai dificil de 
privit şi desenat este următorul: 
luaţi o foaie de hârtie, moto- 
toliţi-o, îndreptaţi-o cât de cât şi 
apoi aşezaţi-o în dreptul unei 
surse de lumină. începeţi cu o 
bucăţică mică de hârtie uşor 
mototolită, apoi următorul pas 
este o coală întreagă mototolită 
mai rău. Desenaţi cu grijă toate 
formele, adăugând pe parcurs 
lumina şi umbra. 


Exerciţiul acesta este destul de complicat la început, dar exersându-l vi se va părea simplu după un 
timp. Este ca un joc în care trebuie să observaţi câte faţete ale suprafeţei mototolite aţi ignorat pentru că 
aţi aliniat incorect formele! Probabil veţi avea nevoie de trei sau patru încercări până le veţi reda corect. 

Efortul pe care îl veţi depune pentru ca desenul să fie întocmai vă va ascuţi abilitatea de percepere a 
detaliilor şi vă va ajuta să aveţi o privire de ansamblu asupra desenului. Mai târziu, această abilitate vă 
va ajuta enorm, când veţi avea de-a face cu subiecte mult mai dificile. 

Exerciţii de observare şi desenat! Teme pentru natură moartă 



TEME PENTRU NATURĂ MOARTĂ 
După ce v-aţi obişnuit cu noţiunile de 
bază ale structurii şi texturii, puteţi să 
vă gândiţi la conceperea unui aranja- 
ment cu natură moartă care să includă 
obiecte diferite, dar totuşi conectate între 
ele printr-o temă comună. O natură 
moartă poate să se reprezinte prin ea 
însăşi, aşa cum se întâmplă în exemplul 
ilustrat aici, care include un cuţit, o 
suprafaţă de lucru, un ananas şi un 
fund de lemn. Bucătăriile sunt surse 
bune pentru genul de natură moartă 
spontană, care arată natural tocmai 
pentru că reflectă o activitate care se 
întâmplă în mod frecvent, şi care nu 
este aranjată teatral. 


i. Desenaţi un contur slab pentru 
a vă asigura că proporţiile sunt 
corecte şi că unghiul dintre cuţit 
şi bucata mare de anans nu 
deranjează din punct de vedere 
vizual. 


2. Adăugaţi textură şi tonalităţi pentru ca imaginea să pară cât mai convingătoare. Aranjamentul 
nu prezintă multe umbre, dar texturile diferite contribuie mult la crearea senzaţiei de adâncime şi 
volum pentru obiecte. 

DESENAREA OBIECTULUI ŞI COMPOZIŢIA CU NATURĂ STATICĂ 


TEME PENTRU NATURĂ MOARTĂ 

înainte de a alege un grup de obiecte ca natură moartă, o idee bună ar fi să desenaţi obiectele 
separat pe o foaie, dar totuşi suficient de apropiate încât să puteţi crea o legătură între ele. După ce 
aţi făcut asta, repetaţi exerciţiul, doar că de data aceasta cu obiectele grupate; le puteţi dispune astfel 
încât să se suprapună, la fel ca în exemplele prezentate pe pagina următoare. 



începeţi ca de obicei, schiţând 
mai întâi formele principale şi 
făcându-vă o idee despre relaţiile 
care apar între obiecte din 
punctul de vedere al dimensiunii 
şi formei. Doar după ce aţi trecut 
de această etapă puteţi trece la 
adăugarea detaliilor de umbrire. 
Variaţi presiunea cu care apăsaţi 
pe creion, astfel încât unele 
obiecte să pară conturate clar, 
iar altele mai neclare şi mai 
estompate. 

Teme pentru natură moartă 






Experimentaţi încontinuu moduri de trasare a liniilor şi diverse tipuri de haşuri şi încercaţi să 
descoperiţi care dintre acestea oferă cele mai bune rezultate. Nu există două obiecte care să nece- 
site aceeaşi abordare. încercaţi să desenaţi aceleaşi obiecte mai întâi în linii foarte precise, apoi cu 
linii foarte nesigure şi imprecise. Comparaţi rezultatele. Nu există absolut nicio regulă bătută în 
cuie vizavi de desen. Aveţi încredere în propria judecată: dacă vă place cum a ieşit, e bine. 


59 



DESENAREA OBIECTULUI ŞI COMPOZIŢIA CU NATURĂ STATICĂ 


Marii artişti care pictau naturi moarte - Chardin, Cezanne şi Morandi - apelau de multe ori la acelaşi tip 
de obiecte. Priviţi trei reproduceri după naturile moarte ale lui Chardin pentru a vă face o idee. 

Remarcaţi faptul că cele trei aranjamente sunt realizate din obiecte foarte asemănătoare, dar în 
acelaşi timp echilibrul şi compoziţia variază. Contrastul dintre înălţimea unui obiect şi celelalte, 
variaţia de mărimi a obiectelor, gruparea formelor care contrabalansează şi contrastează astfel încât 
privirea să fie contrariată - toate aceste elemente demonstrează măiestria lui Chardin. 

Aceste urcioare, pahare, oale şi tigăi par incredibil de simple, dar marele talent al lui Chardin de 
balansare a marginilor moi şi aspre, reflecţiile minunate şi umbrele întunecate şi estompate creează 
un poem extraordinar de tonalităţi din nişte obiecte cât se poate de banale. Adevărul este că niciun 
obiect nu este „banal”. Datorită percepţiei subtile pe care artistul o dezvăluie în lucrările sale, 
absolut totul se transformă ca prin magie în ceva extraordinar. 



Această compoziţie se bazează pe efectul transmis de 
dimensiunile diferite ale obiectelor şi pe spaţiile dintre ele. 
Obiectele sunt aliniate aproape perfect, dar adâncimile variază 
suficient de mult încât să stârnească interesul privitorului. 

Teme pentru natură moartă 



Mojarul şi piua par că fac 
opinie separată cu cratiţa 
redată aproape intimidant 
şi copleşitor. 



în acest desen, mânerele sunt 
reprezentate cu forme care aduc un 
plus de dinamism, definind spaţiul 
intermediar dintre obiecte. Distanţa 
dintre aceste obiecte, ouăle care par 
că se cuibăresc lângă ele în 
căutarea protecţiei şi râşniţa de 
piper de pe marginea mesei produc 
o tensiune interesantă. 


61 



DESENAREA OBIECTULUI ŞI COMPOZIŢIA CU NATURĂ STATICĂ 


Acest aranjament de natură moartă 
în stil olandez, realizat de Carol 
Griffin, este simplu dar totodată 
grăitor prin asocierea interesantă a 
grupurilor de forme disparate. 
Vioara şi metronomul sunt obiectele 
dominante, iar castronul cu fructe 
are rolul de a transmite privitorului 
că acesta nu este un aranjament cu 
instrumente muzicale. Echilibrul 
dintre obiecte ne transmite un 
sentiment de linişte aşternut peste 
toate obiectele. Umbrele contribuie 
din plin la definirea compoziţiei şi 
în acelaşi timp subliniază 
dominanţa viorii. Ele fac 
conexiunea între fructul reprezentat 
solitar în afara castronului şi restul 
compoziţiei şi, totodată, ridică 
întrebări legate de unitatea 
elementelor în mintea privitorului. 

Teme pentru natură moartă 


Compoziţia următoare este, 
de asemenea, foarte simplă 
pe de-o parte, dar foarte 
frapantă, pe de cealaltă parte. 
Ambele elemente contribuie 
la efectul puternic oferit de 
contrastul dintre unghiurile 
ascuţite ale scaunului şi 
liniile netede şi fluide ale 
materialului din care este 
confecţionată haina. 


Cu cât vă daţi mai mult silinţa de a desena obiecte şi faceţi în permanenţă eforturi de a vă corecta 
greşelile, cu atât simţul percepţiei vi se va dezvolta mai mult. în timp, veţi începe să desenaţi la 
fel de bine asemenea unui artist experimentat, care pare că nu depune niciun efort. 






DESENAREA OBIECTULUI ŞI COMPOZIŢIA CU NATURĂ STATICĂ 

DIFERITE ASPECTE ALE NATURII MOARTE 

Toate aranjamentele reuşite de natură statică exploatează aspecte diferite ale genului. în această 
serie de reproduceri după lucrările artiştilor profesionişti, remarcaţi modul în care obiectele sunt 
folosite fie pentru a repeta şi a întări apartenenţa la un grup, fie pentru a întrerupe şi a contrasta 
cu restul elementelor. Depinde de dumneavoastră ce efect doriţi să obţineţi. 


în acest aranjament cu un grup de obiecte bine conturate, creat de Charles Hardaker, interesul este 
stârnit de varietatea formelor verticale care se înalţă de pe faţa de masă puternic iluminată, deşi 
masa este ascunsă dedesubt. Este o compoziţie incisivă, clară, din perspectivă laterală. 


Această natură 
moartă grozavă, o 
copie după Vermeer, 
ne transmite 
mesajul prin faţa 
mare de masă 
luminată şi strânsă 
pe colţul mesei, în 
contrast cu partea 
întunecată care se 
aseamănă cu o 
bucată de folie. 
Farfuria cu fructul 
decojit şi urciorul 
elegant contrastează 
cu formele netede 
ale feţei de masă, 
aducând un plus 
de dramatism 
compoziţiei. 



Diferite aspecte ale naturii moarte 



Această copie după un Vuillard preia o situaţie cât se poate de obişnuită şi o transformă într-o 
capodoperă nemaipomenită. Este un exerciţiu plin de măiestrie care ilustrează modul în care se 
redă structura şi tonalitatea. Interesul este oferit de obiectele efemere aranjate aparent accidental 
pe poliţa stabilă şi solidă a şemineului. 



în această reproducere 
după un Cezanne, sticla 
şi pliurile feţei de masă 
constituie elemente 
verticale ce evidenţiază 
abundenţa risipitoare 
dată de fructele din 
centrul imaginii. 
Relaţiile dintre 
structurile fiecărui 
obiect se pierd informa 
generală şi, cu toate 
acestea, ies în evidenţă 
privite în ansamblu, 
astfel încât compoziţia 
este cu adevărat reuşită. 

DESENAREA OBIECTULUI ŞI COMPOZIŢIA CU NATURĂ STATICĂ 


Aşezaţi pe o masă mare cât mai multe obiecte diferite încap, apoi luaţi o coală mare de hârtie şi 
începeţi să le desenaţi dintr-o latură spre cealaltă. După ce aţi acoperit întreaga suprafaţă, luaţi o 
altă coală, mutaţi-vă pe partea cealaltă a mesei şi desenaţi din nou începând dintr-o parte a foii 
spre cealaltă. 












' ; Ui, 


De fiecare dată când aţi umplut o pagină şi v-aţi schimbat viziunea, veţi constata că trebuie să 


relaţionaţi mărimea fiecărui obiect vizavi de cel de lângă şi că trebuie să includeţi toate obiectele pe 


acel fundal. Nu vă faceţi griji dacă desenul nu seamănă cu o compoziţie, continuaţi să observaţi şi 


să desenaţi. De asemenea, nu vă faceţi griji nici dacă desenul nu e reuşit. Ideea acestui exerciţiu este 


să desenaţi o perioadă cât mai lungă, până când dorinţa de a desena devine firească. 

DESENAREA OBIECTULUI ŞI COMPOZIŢIA CU NATURĂ STATICĂ 


NATURA MOARTĂ ÎN DECOR 

Ultimul stadiu al desenării naturii statice implică perspectiva, ocazie cu care am ajuns în mod 
natural la următorul capitol al acestei cărţi. Pe parcursul lui vom studia compoziţii cu natură 
moartă care includ şi încăperea în care sunt aranjate. Este un progres normal, dar presupune ca 
dumneavoastră să vă implicaţi şi mai mult în luarea deciziilor. Cât de mult din încăpere trebuie 
redat? Care este sursa de lumină pe care trebuie să o folosesc? Eu vă sfătuiesc să încercaţi să vă 
bazaţi pe cât posibil doar pe lumina naturală, care este cea mai bună. Proporţia în care veţi alege să 
reprezentaţi încăperea depinde doar de încrederea pe care o aveţi în forţele proprii. 



Interesul pe care acest colţ de cameră îl stârneşte este reprezentat de obiectele aranjate în dreptul 
ferestrei şi în restul ei. 

în momentul în care desenul include şi decorul în care este amplasată compoziţia cu natură 
moartă, este important să observaţi detaliile mobilei şi ale altor elemente principale, cum este, de 
exemplu, tocul ferestrei. Dacă doriţi ca desenul să fie într-adevăr reuşit, trebuie să ţineţi cont, de 
asemenea, şi de sursa de lumină, şi de modul în care cad umbrele. 

Acest aranjament scoate în evidenţă fereastra, 
prin care privitorul poate întrezări un crâmpei 
din grădină. Majoritatea obiectelor sunt 
dispuse pe suprafaţa mesei. 





DESENAREA OBIECTULUI ŞI COMPOZIŢIA CU NATURĂ STATICĂ 


OBIECTE MARI 

Acum ne vom ocupa de obiectele care nu pot fi incluse în categoria obiectelor pentru compoziţii 
cu natură moartă din cauză că sunt prea mari. Pentru a le desena va trebui să ieşiţi din casă şi să le 
găsiţi undeva afară. 

Iată un desen cât se poate de puţin cosmetizat al unei biciclete, artistul fiind interesat să redea 
doar logica fără echivoc a structurii sale. 


1. Schiţaţi rapid, dar cu 
atenţie structura de bază, 
incluzând şi roţile; încă o 
ocazie să reveniţi la 
reprezentarea elipselor 
(a se vedea pagina 16). 
Aveţi grijă ca axa lungă 
să fie verticală. Verificaţi 
apoi dacă proporţiile şi 
unghiurile sunt corecte. 


2. începeţi să construiţi 
scheletul trasând conturul 
clar astfel încât grosimea 
tuburilor metalice şi a 
cauciucurilor, precum şi 
formele şeii, ghidonului, a 
pedalelor şi lanţului să fie 
bine evidenţiate. Fiţi atent 
la modul în care se 
suprapun spiţele. 

Obiecte mari 


3. Adăugaţi tonalităţi 



Principala problemă de care se loveşte un artist când încearcă să deseneze biciclete, moto- 
| ciclete sau maşini este felul în care trebuie să redea o structură completă fără să piardă 
proporţiile fiecărei componente în parte. Nu vă străduiţi să fiţi prea exact cu detaliile. 
| Concentraţi-vă mai întâi pe schiţarea structurii principale a maşinăriei. O să constataţi că 
| structura are o logică aparte, fapt pentru care şi funcţionează ca o maşinărie. Pentru ca un 
| astfel de desen să funcţioneze şi din punct de vedere vizual, trebuie să priviţi obiectul la fel 
I; cum a făcut-o şi cel care l-a realizat. 

DESENAREA OBIECTULUI ŞI COMPOZIŢIA CU NATURĂ STATICĂ 



Am reprezentat dinadins această motocicletă cât 
mai grafic. Stilul este intenţionat mai bizar, cât să 
transmită o senzaţie mecanică. Nu este absolut 
deloc nevoie să reproduceţi cu exactitate desenul 
tehnic realizat de proiectant. 


Prin comparaţie, maşina aceasta este desenată mai 
degrabă vag, pentru a scoate în evidenţă suprafaţa 
lucioasă. Deşi nu trebuie să comparaţi niciodată desenul 
acesta cu o imagine executată cu o precizie fotografică, 
are destulă consistenţă şi detalii pentru ca privitorul să 
îşi poată da seama la ce marcă de maşină se uită. / 

Obiecte mari 


Aici avem două obiecte mari pline de dinamism. Jeepul are un aspect butucănos dar elegant, iar 
tuşa moale scoate în evidenţă suprafaţa lucioasă, dar totuşi solidă a vehiculului. Sigur că există o 
mulţime de tipuri de maşini, obiecte care stau locului în general, mai puţin în cazul în care şoferul 
nu se urcă brusc la volan şi demarează chiar în momentul în care eraţi prins în actul de creaţie. 
Barca are un profil mai fusiform şi o linie mai elegantă. / 


Aici, culoarea luminoasă 
care predomină contribuie 
la crearea iluziei de 
suprafaţă lustruită. 
Tonalităţile au fost 
adăugate cu moderaţie; 
unele sunt necesare pentru 
a indica formele create de 
lumina reflectată în apă 
şi în carena albă, iar 
suprastructura aceasta 
impune o redare luminoasă 
şi linii bine definite. 




Forma uşor rotunjită 
a acestui vehicul 
robust este accentuată 
şi mai mult de 
unghiul din care este 
privit. Acest punct 
de vedere scoate în 
evidenţă vigoarea şi 
puterea maşinii, dar 
fără a o face să pară 
ameninţătoare. 


Un element ce ţine de o maşinărie poate domina o compoziţie cu natură moartă, dacă ştiţi 
să creaţi decorul perfect pentru el. Fundalul potrivit pentru o bicicletă ar putea fi de 
exemplu un hol, o curte sau o grădină sau poate chiar faţada unei case. O maşină parcată în 
faţa casei ca scenă stradală sau în mijlocul garajului cu uşa deschisă. Un asemenea scenariu 
ar aduce în plus câteva elemente interesante de iluminare, mai ales dacă mai sunt şi alte 
obiecte în apropiere. Posibilităţile sunt nesfârşite. 

Stilul desenelor pe care le faceţi poate varia foarte mult şi ar trebui să apelaţi la toate 
modurile de manipulare a liniei şi texturii până când veţi găsi exact procedeele care să vi 
se potrivească cel mai bine. încercaţi să schiţaţi ceva cu repeziciune şi fără să corectaţi prea 
mult, alteori desenaţi cu minuţiozitate, trasând cu grijă linie după linie pentru a obţine un 
efect cât mai convingător. 

Indiferent de cât ar fi de reuşit desenul după un obiect, ce contează cu adevărat este 
interpretarea pe care i-o daţi, un fel de aluzie vizuală a cum ar putea să arate acel obiect. 





încadrarea obiectelor mari într-un decor 


ÎNCADRAREA OBIECTELOR MARI ÎNTR-UN DECOR 

în ambele compoziţii, succesul a fost garantat de felul în care s-a pus preţ pe perspectivă. Stilurile 
adoptate sunt cât se poate de diferite, adaptate subiectului tratat. 

în varianta reinterpretată a unei benzinării vechi pe timp de noapte, creată la 
origine de artistul american Edward Hopper (pe pagina cealaltă), am omis în mod 
deliberat să includ personajul din original. Desenul îşi datorează forţa şi atmosfera 
interesantă formelor puternic conturate şi a iluminării neobişnuite. 

Desenul unei benzinării moderne (mai jos) are un aspect contemporan şi 
transmite un sentiment şi o imagine diferite de senzaţiile create de Hopper. 

Benzinăria arată ca un supermarket drive-in. Absolut toate liniile din imagine 
sunt clar conturate, impecabile chiar, iar maşina emană putere şi viteză. 





Mai multe despre 
perspectivă 


Includerea perspectivei în desenele dumneavoastră 
este o urmare firească o lărgirii orizontului. Diagra- 
mele vă pot ajuta să înţelegeţi ce vedeţi. Este evident că 
nu vă puteţi baza pe ele sută la sută, deoarece în viaţa 
de zi cu zi privirea vi se îndreaptă în toate direcţiile; 
probabil că cea mai corectă perspectivă ar fi cea curbi- 
linie (ochi de peşte). în tot cazul, mintea interpretează 
orice imagine şi furnizează informaţii legate de aceasta, 
ca de exemplu în cazul pereţilor care sunt verticali şi din 
linii drepte, drept care ochiul se reglează, astfel încât să 
accepte această realitate. 

în capitolul acesta ne vom apleca atenţia asupra mai 
multor metode de redare a perspectivei şi vă voi arăta 
cum să le puneţi în practică în deplină cunoştinţă de 
cauză. Perspectiva implică înşelarea parţială a ochiului 
şi va trebui să cunoaşteţi aceste reguli pentru a o aplica 
cu succes în desenele dumneavoastră. Exerciţiile referi- 
toare la perspectivă vă vor ajuta să înţelegeţi ce se 
întâmplă cu vederea dumneavoastră. Cu toate acestea, 
doar experimentând direct din propriile observaţii veţi 
înţelege pe deplin cum funcţionează, de fapt, perspectiva. 

MAI MULTE DESPRE PERSPECTIVĂ 


TIPURI DE PERSPECTIVĂ 

Studiaţi cu atenţie cele două seturi de desene de pe această pagină. în partea de sus sunt două 
ciocane aşezate pe o suprafaţă plană, undeva sub nivelul ochilor. Dedesubt sunt două desene 
aproape schematice ale aceloraşi ciocane, dar din profil. 


După cum puteţi observa, 
mânerele ciocanelor privite 
din perspectivă sunt mult mai 
scurte decât ale celor redate 
din profil, iar capul 
ciocanului îndreptat spre 
dumneavoastră (sus dreapta) 
pare să aibă aceeaşi lungime 
ca mânerul. Deşi ştim că 
obiectul este mai mult lung 
decât lat, din această 
perspectivă în racursi 
proporţiile se inversează. 



Ochiul nu se simte deranjat 
de această distorsionare apa- 
rent ciudată a proporţiilor 
obiectelor şi înţelege că per- 
cepţia noastră asupra unui 
obiect se schimbă în funcţie 
de unghiul din care este pri- 
vit. Puteţi măsura propor- 
ţiile unui obiect văzut dintr-un 
unghi oblic cu o acurateţe 
destul de mare dacă ţineţi 
creionul ridicat în mâna 
întinsă înspre obiect şi îl 
măsuraţi pe lungime, apoi 
comparaţi această valoare cu 
lăţimea (a se vedea pagina 
40). După ce v-aţi convins că 
perspectiva oferă aparenţa de 
volum, sunteţi gata să mer- 
geţi mai departe şi să vă 
ocupaţi de subiecte şi mai 
dificile. 

Tipuri de perspective 


Punct de fugă 


Nivelul ochilor sau 
linia orizontului 



în continuare, uitaţi-vă la această 
diagramă a unei bucătării, 
desenată de un designer care a 
vrut să ilustreze modul în care 
mobila va arăta după montare. 
Din nou, perspectiva se bazează 
pe un punct de fugă aflat la 
nivelul ochilor sau pe linia 
orizontului. Toate liniile care nu 
se unesc în punctul de fugă sunt 
fie orizontale, fie verticale. 



încercaţi să copiaţi 
cele trei cuburi văzute 
deasupra şi dedesubtul 
liniei ochilor sau a 
orizontului. Aceasta 
este tehnica de care 
aveţi nevoie pentru 
a construi o viziune 
aparent tridimen- 
sională a obiectelor 
în spaţiu. 


Punct de fugă 


Nivelul ochilor sau 
linia orizontului 




MAI MULTE DESPRE PERSPECTIVĂ 



Gardul acesta (dreapta) pare destul 
de simplu , dar remarcaţi modul în 
care stâlpii par că se micşorează şi 
se apropie între ei pe măsură ce se 
apropie de fundal şi faptul că 
textura ierbii din prim-plan este 
mult mai clară decât în a celei 
din capătul îndepărtat. 


Perspectiva din desenul de mai jos 
este şi mai evidentă prin diminuarea 
lăţimii gardului viu, de mărimea şi 
spaţierea copacilor şi de faptul că 
efectul se regăseşte pe ambele părţi 
ale cărării, precum şi deasupra 
şi sub nivelul ochilor. 







Tipuri de perspective 



Aici, perspectiva poate părea mai 
complexă datorită construcţiei şi 
curburii podului, dar, în esenţă, 
efectul este acelaşi ca în celelalte 
desene, odată înălţimea diminuată 
şi spaţierea dintre liniile verticale. 


Aceste două diagrame vor să vă 
demonstreze modul în care poate fi 
redată aparenţa de spaţiu care se 
diminuează între liniile verticale şi 
orizontale prin calcule. Trasaţi o 
linie pe mijloc între linia de sus şi 
linia de jos a înălţimii unui obiect 
vertical (în cazul nostru un stâlp) 
şi pornind de la ea veţi putea 
construi o serie de diagonale care 
indică exact locul în care să 
poziţionaţi următoarea linie 
verticală. Dacă aveţi de desenat un 
şir de stâlpi, repetaţi operaţiunea 
până când umpleţi tot spaţiul sau 
intervalele sunt prea mici pentru 
a putea fi măsurate. 

MAI MULTE DESPRE PERSPECTIVĂ 



Aceste desene vă vor inspira să construiţi un desen în care să prezentaţi o clădire din perspectivă. 
Liniile-cheie sunt la nivelul ochilor sau a liniei orizontului şi de-a lungul marginilor de sus şi de jos 
ale clădirii. Atât liniile de sus, cât şi cele de jos converg spre un punct de fugă aflat la înălţimea 
ochilor, dar în partea cealaltă a perspectivei. Liniile convergente nu se pot întâlni decât undeva în 
afara foii de hârtie. 

Acum încercaţi să desenaţi fie o clădire lungă, fie o stradă scurtă dintr-un capăt. Şi de data aceasta 
este necesar să trasaţi liniile ajutătoare pentru a marca nivelul ochilor (înălţimea de la care priviţi), 
cel mai apropiat colţ vertical, după care liniile vor converge de la nivelul ochilor deasupra şi 
dedesubtul ei pentru a reprezenta baza şi marginea superioară a clădirii. Punctul de fugă trebuie 
fixat într-o parte a verticalei la nivelul ochilor, chiar dacă cel din partea cealaltă este prea depărtat 
pentru a-l putea marca pe hârtie. 

Cel mai 
apropiat colţ 
vertical 


itî 



Aici, una dintre clădiri este aşezată pieziş pe strada 
principală. Aceasta înseamnă că deşi linia orizontului va fi 
aceeaşi pentru celelalte clădiri din imagine, punctul de fugă 
corespunzător acestei clădiri se va afla mult mai în dreapta 
pe linia orizontului. Punctul de fugă al unei bucăţi bune 
din stradă este chiar în spatele uneia dintre uşile din partea 
dreaptă a clădirii situate pe diagonală. 


Biserica cu turn în formă 
de piperniţă se ridică pe o 
movilă, astfel încât linia 
orizontului este foarte jos, 
chiar mai jos de nivelul 
scării. 




MAI MULTE DESPRE PERSPECTIVĂ 


PERSPECTIVA NEREGULATĂ 

Acum avem drept exemplu o lucrare arhitectonică în care perspectiva nu este în întregime regulată, 
în acest caz specific datorită solului înclinat şi a tipului uşor bizar de fortificaţie. Linia orizontului 
este foarte jos plasată, astfel că linia de sus a arcadei este la aproximativ 60 de grade de verticală. 
Deoarece sunt puţine liniile orizontale sau verticale, un asemenea desen nu vă solicită ca pers- 
pectiva să fie perfectă. Dacă aveţi de-a face cu o privelişte ca aceasta, este mai bine să uitaţi de 
perspectivă şi să vă bazaţi doar pe informaţiile captate cu propriii ochi. 



Este interesant cum zonele 
masive de perete şi bucăţile 
simplificate ale clădirii 
reprezintă totuşi o combinaţie 
puternică de forme. De 
asemenea, este important să 
redaţi corect umbrele, deoarece 
ele intensifică senzaţia de 
simplitate şi de dimensiune 
monumentală a clădirii. 

Perspectiva neregulată 


Următoarea schiţă vă arată cum să abordaţi o clădire foarte mare care prezintă numeroase detalii 
decorative. începeţi prin a desena formele simple ale construcţiei de bază; veţi obţine o imagine care 
se aseamănă cu un decupaj din carton. Doar după ce aţi redat blocul principal al clădirii şi v-aţi 
asigurat că perspectiva este în regulă din punct de vedere vizual trebuie să începeţi să trasaţi 
multitudinea de detalii de pe faţadă. Aceste detalii sunt, în general, prea mici pentru a le reda cu 
acurateţe, dar puteţi obţine efectul căutat prin mărci direcţionale care să dea impresia de forme. 



în cazul clădirilor mari şi complexe este important să nu încercaţi să desenaţi din prima toate 
detaliile. Scopul dumneavoastră trebuie să fie să reprezentaţi pe hârtie forme simplificate de 
blocuri care să ofere senzaţia unei opere arhitectonice. După ce aţi tăcut acest lucru, puteţi adăuga 
cât de multe detalii doriţi şi puteţi, dar nu vă faceţi griji dacă unele dintre ele aduc a mâzgălituri 
indescifrabile. Ochiul permite imaginaţiei să completeze trăsăturile care sunt doar sugerate, 
încercaţi să reţineţi că aproape toate clădirile sunt verticale şi că sunt structurate pe orizontală. 


85 






Desenul arhitectural este probabil cel mai greu lucru pe care l-aţi făcut înainte de a ajunge să dese- 
naţi corpul şi chipul omenesc. Este, într-adevăr, amuzant dacă perseveraţi şi petreceţi ore întregi să 
investigaţi care o fi impresia pe care trebuie s-o lase priveliştea din faţa ochilor dumneavoastră. 

Ca regulă utilă, este bine să fotografiaţi imaginea pe care o desenaţi şi să o comparaţi cu desenul. 
Veţi constata că fotografia nu este neapărat mai corectă decât desenul, pentru că perspectiva din 
poze este întotdeauna uşor exagerată. în tot cazul, comparaţia dintre cele două vă poate arăta 
modul în care funcţionează perspectiva. Perspectiva corectă este undeva va mijloc între desen 
şi fotografie. 

Construcţia unei privelişti de-a lungul unei străzi 


CONSTRUCŢIA UNEI PRIVELIŞTI DE-A LUNGUL UNEI STRĂZI 
Cel mai bun subiect posibil pe care îl puteţi găsi pentru a exersa desenul din 
perspectivă este priveliştea de-a lungul unui coridor sau a unei străzi, mai ales 
în cazul în care strada este îngustă. Dacă vă veţi poziţiona astfel încât să 
desenaţi uitându-vă de-a lungul străzii, veţi constata că liniile acoperişurilor 
şi liniile de la baza clădirilor converg undeva în depărtare. în afară de asta, 
toate structurile de la suprafaţa clădirilor, ca de exemplu bordurile, uşile şi 
ferestrele dau acelaşi efect. Dacă puteţi reda unghiul convergenţei acestor linii 
cât mai corect, strada va părea că se pierde undeva în fundalul desenului. 


* 


«eăi 

Lumea naturală 


în acest capitol am inclus plantele, copacii, peisajul şi 
animalele. Aceste subiecte variate ridică artistului acelaşi 
tip de probleme. Indiferent dacă desenaţi o plantă sau un 
cal, primul obiectiv este să vă uitaţi la formă şi la gestica 
subiectului şi să le simplificaţi. Fiecare animal are o 
formă generală care poate fi simplificată pentru a vedea 
cum funcţionează acel animal. La fel procedează artistul 
şi când trebuie să identifice funcţia plantelor. 

După ce aţi exersat desenul mai multor tipuri de plante, 
veţi ajunge să înţelegeţi că există un model general de 
creştere. Lămuririle pe care le veţi căpăta după studiul 
formelor de bază ale plantelor vă va fi de mare folos când 
va trebui să vă concepeţi propriile peisaje. Un ochi ager 
trebuie să echilibreze şi să contrasteze dispunerile diferite 
ale copacilor sau plantelor, astfel încât imaginea rezultată 
să fie interesantă. 

LUMEA NATURALĂ 


PLANTELE 

Plantele sunt un subiect uşor de abordat pentru oricine vrea să înveţe să deseneze. Nu se mişcă; nu 
îşi modifică forma în timp ce le imortalizaţi; pe multe dintre ele le puteţi aduce în casă, unde le 
puteţi studia în tihnă şi reda după bunul plac; au o multitudine de forme, structuri şi texturi. 

Pentru început, alegeţi o floare pe care o aveţi la îndemână într-o vază sau în grădină. în exer- 
ciţiile din această serie ne vom concentra asupra punctului focal principal, corola înflorită, deşi este 
instructiv să alegeţi o plantă cu frunze care să ofere impresia unui tot unitar. Studiaţi forma plantei, 
fragilitatea şi dispunerea pe lujer. Acum încercaţi să desenaţi ce vedeţi, urmând abordarea pre- 
zentată mai jos. 



Luaţi un creion bine 
ascuţit, esenţial pentru 
desenarea plantelor, şi 
trasaţi conturul esenţial 
al florii şi al tulpinii. 



Adăugaţi tonalităţi 
sau linii de textură. 


Veţi remarca cu siguranţă în urma acestui exerciţiu cât de rafinată este textura şi structura peta- 
lelor şi a staminei şi cât de mare grijă trebuie să aveţi când le desenaţi. Nu trasaţi linii groase 
pentru că nu se potrivesc cu delicateţea plantei. 

în unele locuri în jurul petalelor va trebui să accentuaţi claritatea liniei, în timp ce în 
altele tuşa va trebui să fie foarte fină, aproape invizibilă. 

Tipul de creion pe care îl veţi folosi pentru desenarea plantelor nu trebuie să fie altul 
decât cel pe care îl folosiţi în mod curent, dar în schimb trebuie să fie extrem de bine ascuţit. 
Un vârf tocit va întuneca prea tare marginea elegantă caracteristică florilor. Toate umbrele 
pe care veţi încerca să le adăugaţi cu un creion tocit vor produce acelaşi rezultat grosolan. 




90 






Plantele 


1. Verificaţi ca elipsele 
tuturor inflorescenţelor 
să fie poziţionate pe 
direcţia bună, pentru 
că altfel forma plantei 
nu va fi corectă. 



Acum încercaţi să desenaţi o plantă mai com- 
plicată, care are mai multe inflorescenţe pe o 
singură tulpină, ca în exemplul de aici. De 
data aceasta, liniile de construcţie trebuie să 
fie mult mai exacte pentru ca toate florile să 
încapă pe tulpină în proporţia corectă. După 
aceea continuaţi la fel ca în celelalte cazuri. 


2. Acum transformaţi fiecare elipsă 
într-o floare, cu cele şase petale 
aranjate în jurul formei eliptice. 


3. Umbriţi uşor petalele pentru a sublinia 
delicateţea petalelor. Unele umbre mai 
întunecate vor atrage ochiul în 
adâncimea ciorchinilor de flori. 





Atunci când desenaţi flori puteţi fi tentat să încercaţi să redaţi întocmai culorile folosind 
tonalităţi diferite. Nu este o idee bună deoarece mai degrabă veţi distruge claritatea formei, 
în afară de asta, nici nu veţi izbuti să obţineţi rezultatul dorit. La fel ca şi la celelalte tipuri 
de desen, concentraţi-vă asupra efectelor care pot fi aplicate cu succes. 

LUMEA NATURALĂ 


Spre deosebire de celelalte exemple, crinul acesta este o floare cu un aspect foarte sculptural. Pre- 
zintă trei stadii de înflorire: boboc care se deschide, aproape complet deschisă, complet deschisă 
înainte să se usuce. 



forma caracteristică cu 


staminele ieşite proeminent 



din centru. 


3. Aici petalele încep să se 
răsfrângă peste margini şi să se 
depărteze şi mai mult de 
stamine, căpătând profilul 
caracteristic asociat de multe ori 
florilor şi reprezentat adeseori în 
arta medievală. Deşi nu este o 
idee bună să amestecaţi forma 
cu culoarea când folosiţi doar alb 
şi negru, în cazul acesta, petele 
colorate de pe petale definesc 
forma acestora când se curbează. 

Plantele 


Acum experimentaţi şi cu alte forme diferite şi încercaţi să mai variaţi stilul în care le desenaţi. 
După cum puteţi observa din această selecţie, fiecare subiect a fost abordat dintr-un alt punct de 
vedere. Am procedat în acest mod deoarece am vrut să descopăr şi mai mult structura şi modul lor 
de creştere care le caracterizează pe fiecare în parte. încercaţi şi dumneavoastră. Veţi constata că vă 
adaptaţi metoda în funcţie de subiect şi că puteţi desena doar un contur sau o linie mai detaliată, 
dar fără să mai adăugaţi valoraţiile de tonalitate indicate. Alteori poate veţi simţi nevoia să adăugaţi 
tonalităţi pentru a sublinia forma. 





1. Această floare în formă de cupă arată foarte 
bine dacă spaţiul din interior este umbrit. 




2. Efectul liniar 
al petalelor 
răsfrânte de 
trandafir ce se 
unesc într-o 
spirală în jurul 
centrului este 
tipic acestei 
flori şi nu are 
niciun rost să 
mai adăugaţi 
alte tonalităţi 
în afară de cele 
pentru frunze. 


wH. 


A u , 


3. Centrul pufos al florii 
soarelui poate fi redat în 
tonalităţi care să-i 
dezvăluie textura. 




4. în cazul narcisei 
este necesar un 
minimum de tonalitate 
care să-i sublinieze 
aspectul de trompetă. 



4 . 


5. Adăugarea tonalităţii în jurul florii, 
în spaţiul care o înconjoară, are ca efect 
scoaterea în evidenţă a luminozităţii 
sau delicateţii ei. 


LUMEA NATURALĂ 


PLANTELE MARI 
Desenarea plantelor mari este un 
exerciţiu ideal înainte de a desena 
copaci. Acestea prezintă multe tră- 
sături comune şi vă ajută să vă rea- 
justaţi scara la una mai mare. Plantele 
din ghiveci sunt subiecţii ideali şi vă 
oferă numeroase ocazii de a exersa 
modul în care cresc frunzele şi de a 
observa tiparul după care cresc aceste 
frunze pe tulpină. Acelaşi tipar de 
poziţionare a frunzelor poate arăta 
complet diferit dintr-un alt unghi. 
Merită să faceţi acest experiment: 
desenaţi planta privită de jos, de sus, 
dintr-o parte, doar pentru a vedea cu 
propriii ochi cât de drastic se modi- 
fică formele. 

în ceea ce priveşte plantele mai 
mici, detaliile au un rol important. Va 
trebui să studiaţi modul în care fie- 
care codiţă se conectează de tulpina 
principală şi să fiţi scrupulos cu nu- 
mărul de frunze pe care le ataşaţi fie- 
cărui mănunchi: nu adăugaţi nici prea 
multe, dar nici nu reduceţi din ele. 


în acest exemplu, fiecare frunză 
are o curbură specifică. De îndată 
ce veţi observa similitudinile, 
viteza cu care desenaţi va creşte. 
Este important să simţiţi tiparul 
după care creşte şi ia naştere 
forma plantei şi modul în care 
se repetă pe fiecare lujer. 



Veţi constata de îndată ce veţi începe să desenaţi plante mai mari că realizarea fiecărei | 
frunze necesită mult timp. Unii artişti procedează aşa, însă majoritatea caută o modalitate jl 
prin care să poată repeta forma tipică a frunzei, după care desenează rapid frunzele în j 

mănunchiuri. Nu e nevoie să număraţi toate frunzele şi să le poziţionaţi cu precizie; adău- f 

gaţi atâtea cât desenul să pară convingător. 

Plantele mari 


Studiaţi cu mare atenţie 
forma generală şi construcţia 
rămurelelor, precum şi 
modul în care variază 
mărimea frunzelor. Priviţi 
îndeaproape acest exemplu 
şi veţi înţelege de ce. 



LUMEA NATURALĂ 



COPACII 

Ideea de a desena copaci poate părea uşor inti- 
midantă, deoarece sunt atât de complecşi. 
Pentru început, concentraţi-vă să asociaţi o for- 
mă de bază care să corespundă conturului 
întregii mase. Desenaţi o linie în jurul extremi- 
tăţilor ramurilor şi a crengilor. Adăugaţi liniile 
orientative pentru trunchi, care trebuie să se 
potrivească cu coroana. Nu vă faceţi griji în 
ceea ce priveşte detaliile frunzelor şi nici măcar 
ale crengilor. 


1. Stejarul acesta are ramuri încărcate cu 
frunze care acoperă parţial trunchiul, 
ascunzându-i forma generală. Soarele bătea 
din spatele privitorului, de unde şi absenţa 
umbrelor. 

2. Plopul din centru cu construcţia sa verticală, 
alungită şi informă de con a fost bine iluminat. 


Âi 


3 
am 
zon 


ici, soarele bătea chiar de deasupra, iar eu 
redat această sursă de lumină lăsând o 
ă deschisă în vârf şi adăugând tonalităţi în 
jurul părţii inferioare, ocazie cu care am creat 
efectul că ramurile atârnă peste restul 
copacului, umbrindu-l. 

Copacii 



4. După ce aţi exersat forma copacilor, priviţi 
aceste exemple care vă vor impulsiona să 
folosiţi creionul, astfel încât să capturaţi un 
contur mult mai precis şi mai detaliat. Puteţi 
adăuga câteva mărci texturale care să ofere 
impresia de frunze, mai ales în zonele umbrite. 
De asemenea, aveţi grijă ca unele crengi mai 
mari să fie vizibile şi distincte în cadrul formei 
copacului. 

5. Dacă sursa de lumină este în spatele 
copacului, atunci efectul va fi de siluetă, 
forma de bază fiind mult simplificată. 

6. în acest grup de cedri, straturile bogate 
de frunze şi crengi contrastează frumos cu 
trunchiurile verticale şi destul de simple. 

Şi în acest caz, soarele lumina din spate. 

COPACII ÎN PEISAJ 

Reproducerea aceasta schiţată după o compoziţie John Constable vă demonstrează modul în care 
vă puteţi simplifica abordarea acestui subiect. Aici, zonele cu copaci şi clădiri au fost executate 
foarte simplu. Totuşi, s-a depus un efort considerabil pentru a plasa fiecare formă în poziţia corectă 
pe hârtie. Ariile foarte umbrite se văd clar şi au fost creionate cu cea mai groasă tuşă. 



Atunci când vreţi să desenaţi peisaje este lesne de înţeles că vă simţiţi copleşit de atâtea frunze şi aţâţi 
copaci. Nu încercaţi să desenaţi copacii frunză cu frunză. Desenaţi mănunchiuri de frunze, redaţi 
frunzele luminate şi grupurile de frunze care simt umbrite. Fiecare grup de frunze va avea o formă 
caracteristică care va fi repetată pe toată suprafaţa coroanei. Cu siguranţă că vor varia într-o 
oarecare măsură, dar în esenţă vor avea aceeaşi construcţie. Găsiţi o metodă de a desena textura 
frunzelor pe suprafeţe mari odată. Operaţiunea se aseamănă puţin cu tricotatul, din ce puteţi 
observa în aceste exemple. Cel mai bine este să vă uitaţi la peisajele lui Constable şi să remarcaţi cât 
de bine a reuşit să sugereze bogăţia frunzişului cu un fel de haşură abstractă. în acelaşi timp, 
sugerează tipul frunzei când le reprezintă în cădere sau întinse pe jos, dar nu le-a desenat pe fiecare 
în parte. Singura zonă din peisaj unde va trebui să desenaţi frunzele în detaliu este în planul cel mai 
apropiat. în acelaşi timp veţi reuşi să înşelaţi privitorul că zonele mai puţin detaliate sunt în 
adâncimea peisajului. 

Copacii în peisaj 


După ce vă simţiţi încrezător, începeţi să vă desenaţi copacii din peisaj mai detaliat. Aveţi grijă cum 
vă poziţionaţi elementele centrale, precum clădiri, reflecţii în apă, trunchiuri puternic umbrite, 
orizontul senin. Dacă le amplasaţi greşit, rezultatul se va vedea pe desen. Este foarte uşor să mini- 
malizaţi zonele care trebuie accentuate, precum umbrele, şi să scoateţi în evidenţă claritatea 
obiectelor făcute de mâna omului. Linia orizontului poate fi abia schiţată, dar trebuie să fie clară. 

Nu uitaţi că nu faceţi decât să aşterneţi semne cu creionul pe hârtie. Nu desenaţi cu adevărat 
frunze şi copaci. Acoperiţi suprafaţa hârtiei astfel încât să creaţi o iluzie în ochii privitorului, 
încercând să-i transmiteţi efectul unui peisaj. 




O privire mai îndeaproape a copacilor dintr-un peisaj poate crea un aranjament neobişnuit, ca în 
acest exemplu în care peisajul se distinge vag printre trunchiurile copacilor. Cu această ocazie veţi 
constata că fiecare specie de copac are o formă aparte. Unii au crengi netede cu forme curgătoare, alţii 
se contorsionează şi se îndoaie dramatic. Dacă nu aveţi doi copaci la fel, formele lor pot crea un studiu 
foarte interesant de forme pe fundalul cerului. 

Copacii în peisaj 



Structura acestui peisaj nu este dificilă, dar va trebui să variaţi textura tuşelor, astfel încât să redaţi 
moliciunea ceţoasă a norilor şi efectul produs de soarele care parcă topeşte peisajul în depărtare. 


în acest exemplu sunt o sumedenie de provocări, dar niciuna prea dificilă. Zona principală de interes 
este reprezentată de reflecţiile din apă, care dau un efect cumva de imagine inversată. Pentru a obţine 
aceste reflecţii, desenaţi, pur şi simplu, forme similare originalelor, dar mai puţin definite şi uşor 
întrerupte, care să sugereze apa. 

PEISAJELE DIN PERSPECTIVE DIFERITE 

Un exerciţiu bun este să încercaţi să desenaţi acelaşi peisaj din două sau trei puncte de vedere. 
După ce v-aţi ales bucăţica de peisaj, cel mai bine este să vă plimbaţi în jur ca să vă alegeţi cel mai 
bun loc în care să staţi să lucraţi. Aici vedeţi trei puncte diferite ale aceleaşi faleze stâncoase, iar în 
depărtare se zăresc promontoriul, satul, căsuţa pazei de coastă cu steag şi un chei de lemn. 



Acest punct de vedere este de undeva de 
deasupra scenei, iar ca efect linia orizontului 
e mai sus în desen, promontoriul se vede clar 
după stâncile de la capătul golfului. Căsuţa 
pazei de coastă şi cheiul acţionează ca nişte 
garnituri pentru stâncile care încadrează satul 
şi pentru golful de sub ele. 

Peisajele din perspective diferite 





Acum, aceeaşi privelişte, dar de mai jos, aproape de la acelaşi nivel cu căsuţa pazei de coastă. Din 
această perspectivă, promontoriul îndepărtat este aproape obscur. Satul este ascuns aproape complet 
de căsuţă, iar aceasta şi cheiul acţionează ca decor pentru stânca din latura îndepărtată a golfului. 


In această privelişte, văzută şi mai de jos, căsuţa se 
află la înălţimea ochilor. Satul a dispărut, iar acum 





LUMEA NATURALĂ 


Vă prezint încă două exemple referitoare la efectul pe care îl are schimbarea punctului de vedere 
asupra compoziţiei. Elementele unei imagini devin mai mult sau mai puţin importante în funcţie 
de poziţia din care sunt privite. în prima imagine, gardul are parcă un scop practic, dar nu este un 
element principal. Odată cu schimbarea perspectivei, în a doua imagine gardul pare mult mai 
mare. Reciproca este valabilă pentru lac. 



Atât poziţia vacilor pe câmp , cât şi a gardului care coboară spre apă creează o senzaţie puternică de 
lateralitate. Priveliştea de dincolo de lac oferă impresia de spaţiu deschis. 



Privită dintr-un unghi mai coborât, impresia de distanţă dată de întinderea lacului - abia un petic 
de apă aici - este redusă în mod dramatic. Gardul, copacii şi cerul sunt acum elementele importante 
ale compoziţiei, iar vacile au trecut în plan secund. 


104 


Peisaje din perspective diferite 

TESTAREA DIFERITELOR 
MEDII PICTURALE 
Până acum aţi desenat în creion, 
prin urmare aţi făcut studii deta- 
liate în urma cărora aţi putut să vă 
realizaţi peisajele. Acum a sosit 
clipa să vă faceţi studiul iniţial în 
peniţă şi tuş. Avantajele peniţei sunt 
claritatea, simplicitatea şi proemi- 
nenţa efectului. Va trebui să fiţi 
îndrăzneţ şi să vă implicaţi în fie- 
care marcă, să trasaţi forme foarte 
simplificate şi mari pentru elemen- 
tele principale. 

Aici, formele bărcilor sunt definite 
clar de tonurile întunecate dintre 
ele, care creează un efect sculptural 
puternic. Restul desenului îl 
reprezintă un peisaj abia conturat 



Desenul acesta este mai mult o hartă a modului în care ar trebui să arate desenul dumneavoastră 
final; contururi simple cu blocuri pentru clădiri, linia pentru dealuri şi golf, o pată întinsă de umbră 
de-a lungul plajei şi mici mărci directoare care să descrie bărcile şi oamenii de pe plajă şi din apă. 
Acest stil de desen adaugă o valoare sculpturală scenei, care este acum un fel de schelet pe care vă 
puteţi construi imaginea. 

După ce v-aţi familiarizat cât de cât cu desenul în tuş, încercaţi acum un peisaj în care puteţi folosi 
atât peniţă şi tuş, cât şi creion sau cărbune. Un fel de imagine dintr-un amestec de medii. Aici este 
un peisaj relativ uşor, cu dealuri mari care se reflectă în apa de lângă, cu un cer înnorat deasupra. 
Folosiţi creionul sau cărbunele pentru a estompa norii (puteţi estompa mărcile făcute cu creionul 
sau cărbunele cu un şerveţel, pentru un efect foarte fin) şi apoi desenaţi cu peniţa contururile 
munţilor şi reflecţiile cele mai puternice pe ei. Acoperiţi unele dintre zonele mai întunecate cu tuş, 
dar nu supraîncărcaţi. Luaţi din nou creionul sau cărbunele, adăugaţi tonalităţi pe zonele mari 
întunecate şi întindeţi-le din nou cu şerveţelul pentru a obţine un efect delicat. Tuşele trasate cu 
peniţa vor trebui dublate de mărci intense în creion, de asemenea şi în alte locuri unde nu se 
suprapun cu forma de bază. în final, partea cea mai luminoasă a apei reflectorizante poate fi şi ea 
estompată cu ajutorul unui creion sau a unui cărbune. 


Folosiţi o peniţă grafică normală de 0,1 sau un marker foarte subţire sau dacă doriţi ca desenul 
să rămână aşa şi să nu-1 mai prelucraţi ulterior, folosiţi un marker mediu de 0,3 sau 0,5. 

ANIMALELE 

începeţi cu cele mai simple dintre 
ele, şi anume cu insectele. Majori- 
tatea insectelor au o structură 
foarte simplă cu scheletul la exte- 
rior, astfel încât le puteţi desena 
aproape schematic. Dacă au cor- 
puri păroase sau aripi delicate, 
lucrurile se complică. Observaţi 
exemplele de aici şi cât de simple 
par formele. Trecând la păsări, 
broaşte şi animale precum şerpii, 
constatăm că şi aici forma de bază 
este foarte simplă. Studiaţi-le cu 
atenţie formele în fotografii, de- 
sene sau în realitate şi veţi ajunge 
la aceeaşi concluzie că aceste crea- 
turi au o structură extraordinar 
de simplă. 



1. Din profil se vede 
mai bine forma 
caracteristică a 
păsărilor. 



X 


/ 



\ u/ 



4. Forma unui 
gândac este în 
general 
văzută cel 
mai bine de 
sus - vedere 
care coincide 
cu perspectiva 
pe care o 
avem de cele 
mai multe ori. 



2. Broasca are o formă 
triunghiulară turtită privită 
dintr-o parte, perspectivă din 
care îi puteţi observa şi 
picioarele mari din spate. 


3. Corpul păros al 
albinei contrastează cu 
aripile ei delicate şi cu 
picioarele foarte subţiri. 


5. Şarpele este destul de 
simplu cu excepţia capului, 
care trebuie modelat cu 
grijă. Remarcaţi îngroşarea 
şi subţierea treptate de-a 
lungul corpului. 





6. Nevăstuica cea 


suplă are un corp 


sinuos. 




w 


5. 

Animalele 


Avansând la animale mai mari, acestea au scheletul ascuns, aşa că va trebui să le ghiciţi structura 
după forma exterioară, care de multe ori este acoperită de blană. Dacă sunteţi suficient de atent veţi 
putea simplifica forma de bază a capetelor, corpurilor, urechilor şi picioarelor şi, nu în ultimul 
rând, a cozilor. După câteva exerciţii veţi şti cum să vă abordaţi subiectul. 


Văzut din faţă şi din profil, iepurele are două 
forme distincte, ambele caracteristice lui. 

ANIMALE ÎN MIŞCARE 

încercarea de a captura un animal în mişcare reprezintă o cu totul altă poveste. Din fericire, există 
o mulţime de fotografii şi desene excelente cu animale în acţiune după care vă puteţi ghida şi 
exersa. Imagini cu păsări în zbor, animale mâncând sau surprinse în timp ce fac ceva, toate vă vor 
ajuta să vă faceţi o idee foarte clară despre mecanica mişcărilor lor. 


1. Liniile netede ale delfinului se 

Animale în mişcare 


Nu este întotdeauna uşor să obţineţi efectul de mişcare intr-un desen, nici măcar dacă veţi copia 
creatura dintr-o fotografie. încercaţi să daţi un aspect încordat sau fluid liniilor structurale. Nu ezitaţi 
să le simplificaţi dacă astfel vor transmite ideea de mişcare. Am folosit această tehnică pentru desenul 
iepurelui de câmp de mai jos - o haşură uşor nervoasă care să sugereze agitaţia animalului şi viteza cu 
care o ia la fugă. 



2. Iepure de câmp care se spală, gata să o 
rupă din loc la cel mai mic semn de pericol. 



1. Un vultur care se pregăteşte să 
aterizeze, cu aripile întinse. Accentul 
trebuie pus pe mărimea aripilor în 
raport cu corpul, pe ciocul scurt şi 
ameninţător, pe coada ca o vâslă şi 
pe ghearele desfăcute. 



3. Şoarecele cu nasul şi mustăţile 
care freamătă în timp ce adulmecă, 
având ochi ca două mărgele, gata 
să o ia la fugă în orice direcţie. 


Nu vă temeţi să simplificaţi formele de bază ale creaturilor pe care le desenaţi. Trataţi-le ca 
pe orice alt tip de obiecte a căror structură încercaţi să o aşterneţi pe hârtie. Alegeţi o linie 
care să se potrivească corpului lor; de exemplu, o linie moale şi fluidă pentru blană şi linii 
întrerupte pentru penele păsărilor. 

ANIMALE MARI 

In momentul în care decideţi să desenaţi animale mai mari, încercaţi să redaţi trăsătura specifică a 
fiecărei specii. Eu am redat animalele de aici în mai multe moduri. Modelul distinctiv al blănii 
tigrului îl face să pară un fel de ticălos spilcuit, deşi el este cunoscut ca un animal fioros. Elegantul 
cal, cu forma lui musculoasă şi lină şi capul impresionant, are un aer poetic şi eroic. Uriaşul elefant, 
solid, dar încet, cu pielea lui încreţită şi picioarele grosiere şi butucănoase - inspiră putere, dar şi 
bunătate, semănând mai degrabă cu un bunic drag. 



Animale mari 



Când aveţi de desenat animale de dimensiuni statuare, trebuie să vă 
asiguraţi că proporţiile dintre picioare şi corp şi cap şi corp sunt 
redate cu grijă. Exemplele de aici vă prezintă varietatea de 
specimene pe care o puteţi întâlni. Trupul greoi şi vânos al tigrului, 
cu forma lui sinuoasă şi modelul cu dungi, diferă deforma elegantă 
a calului, de exemplu, cu capul lui alungit, gâtul lung şi picioarele 
subţiri. Elefantul are un aspect mult mai neglijent: corp mare în 
formă de sac, picioare ca nişte butuci, trup umflat şi urechi mari 
şi clăpăuge. 


Modul în care folosiţi creionul vă ajută enorm în obţinerea unor texturi diferite. Linii ascuţite 
şi clare de lucru în cazul calului; linii moi, nesigure pentru elefant. Tigrul necesită o abordare 
situată undeva între aceste două extreme. 

DESENAREA CROCHIURILOR 

Acum urmează un exerciţiu stimulator şi desigur mai dificil, care presupune să vă luaţi caietul de 
schiţe şi să vă găsiţi drept subiect un animal, de preferinţă unul care stă locului. Un cal care paşte 
liniştit sau nişte animale de la fermă, care sunt paşnice în apropierea oamenilor, vă vor oferi ocazia 
să vă exersaţi abilităţile artistice. Dacă locuiţi în apropierea unei ferme, a unei grădini zoologice, aţi 
putea să vă luaţi jumătate de zi liberă din când în când pentru a desena unul sau două animale din 
cât mai multe unghiuri posibile. Nu vă impacientaţi dacă încep să se mişte, începeţi un alt desen. 
Nu vă faceţi griji nici dacă formele nu vă ies bine. Continuaţi să desenaţi şi să încercaţi. Rezultatele 
nu contează. Caietele de schiţe au ca scop experimentarea, şi cu cât veţi exersa mai mult acest gen 
de exerciţiu, cu atât veţi fi un desenator mai bun. 



Am schiţat formele cu linii lejere şi curgătoare şi nu 
mi-am pus problema să finalizez desenul. De îndată 
ce calul şi-a schimbat poziţia, am început un nou 
desen, uneori am putut desena câteva secunde, 
alteori câteva minute. 


114 



Desenarea crochiurilor 


Imaginile de aici au fost preluate dintr-un caiet 
de schiţe din care am folosit cam zece pagini 
pentru a desena un cal lăsat liber pe un câmp. 
Nu am reuşit să termin niciun desen, dar nu asta 
era ideea. De fiecare dată când s-a mişcat şi s-a 
aşezat într-o altă poziţie am început un alt desen. 

Acest exerciţiu este nemaipomenit pentru 
exersarea coordonării dintre ochi şi mână. Mai 
important este că nu vă lasă timp să conştien- 
tizaţi exact ce faceţi. 

Desenarea corpului 
omenesc şi construcţia 

portretului 


Corpul omenesc este cel mai greu, dar, totodată, cel 
mai grozav subiect de desenat şi nu există vreun artist 
care să îi fi epuizat complet resursele. Cel mai util v-ar 
fi să participaţi la un curs de desen după model viu. 
Oricum, dacă încercaţi să învăţaţi singuri, va trebui să 
fiţi disciplinat şi foarte atent la detalii. Ca punct de 
plecare, observaţi cu mare atenţie oamenii: felul în 
care se mişcă, stau jos sau în picioare, cum arată în 
diferite lumini şi din diferite unghiuri. Cei mai mari 
artişti plastici au studiat structura umană pe parcursul 
întregii lor vieţi şi tot nu au epuizat acest subiect, iar 
acum a venit şi rândul dumneavoastră! 

DESENAREA CORPULUI OMENESC 

înainte de a trece efectiv la treabă, consultaţi din nou diagramele cu proporţiile corpului omenesc 
pentru a vă reîmprospăta memoria cu noţiunile de bază (a se vedea paginile 34-35). Acum găsiţi 
imagini cu oameni în diferite posturi naturale şi încercaţi acest exerciţiu. 







118 



Desenarea corpului omenesc 


Modalitatea aceasta de a desena vă arată cum să abordaţi desenarea corpului cu linii foarte simple 
care să descrie poziţia siluetei, după care să construiţi gradual o structură mult mai solidă în jurul 
acestor linii, până când corpul capătă o formă completă. 



Acum trasaţi liniile peste cea de-a doua 
imagine, adăugând doar liniile absolut 
esenţiale reprezentării mişcării corpurilor. 
Trageţi o linie centrală pe fiecare corp, 
desenaţi linia de bază a umerilor, forma de 
bază a capului şi apoi linii foarte simple 
pentru braţe şi picioare. 


Nu mai includeţi şi alte detalii. în exem- 
plele mele puteţi vedea că pentru fiecare 
corp capul este reprezentat doar de o 
formă rotunjită, iar linia care traversează 
bustul şi picioarele are rolul de a transmite 
postura. Reduceţi desenele la liniile absolut 
esenţiale, la fel cum am procedat şi eu. 


După ce v-aţi redus siluetele la aceste forme simple, construiţi-le din nou până când 
obţineţi formele de pe copiile originale. Metoda este exact aceeaşi cu cea descrisă aici. Nu 
trebuie decât să o reluaţi în sens invers. începeţi prin a trasa liniile peste ultimul desen. 

DESENAREA DUPĂ MODEL VIU 

După ce aţi repetat de câteva ori exerciţiul precedent şi aţi căpătat o oarecare încredere, ar trebui 
să fiţi pregătit să desenaţi o persoană în carne şi oase. Rugaţi câteva persoane să vă pozeze aproxi- 
mativ douăzeci de minute. Abordaţi-vă subiecţii exact cum aţi învăţat în exerciţiul anterior. 



Desenaţi forma de 
bază, trasaţi liniile 
directoare pentru 
mişcare şi postură, 
apoi încercaţi să 
umpleţi puţin desenul 
şi nu vă faceţi griji în 
privinţa detaliilor. 

Desenarea după model viu 



Pe măsură ce treceţi cu silueta prin toate stadiile - de la cea 
mai simplă formă la o siluetă mult mai detaliată veţi începe 
să înţelegeţi ce trebuie să faceţi pentru ca desenul să fie 
credibil. Cu cât faceţi mai multă practică, cu atât veţi fi mai 
bun. Scopul dumneavoastră este să puteţi reproduce siluete 
care să semene cât de cât cu modelul. Limitaţi-vă la desene 
foarte, foarte simple, aşa cum am făcut şi eu. încercaţi să 
faceţi astfel de desene cel puţin o dată pe săptămână. 


1. Construiţi 
formele de bază. 



2. Adăugaţi foarte puţine detalii 
formelor de bază pentru fiecare 
parte a corpului, dar nu le trasaţi 
prea ferm. Experimentaţi cu mai 
multe medii: creion , peniţă sau 
cărbune. 


Deşi puteţi desena cât de mult doriţi, e o idee bună să vă opriţi înainte de a desena fiecare 
protuberanţă, rid sau adâncitură. Scopul simplificării face parte dintr-o lecţie foarte valoroasă 
care vă va ajuta să desenaţi frumos. 

STUDIEREA DIFERITELOR 
POSTURI 

Acum încercaţi să desenaţi după 
fotografii sau modele, căutând să 
captaţi diferite tipuri de posturi. 
Dacă puteţi găsi nişte fotografii cu 
diferite posturi active sau statice, 
folosiţi-le întâi pentru a le trasa 
conturul şi apoi copia, ţinând ori- 
ginalul lângă dumneavoastră drept 
referinţă. 

Obişnuiţi-vă să vă uitaţi la în- 
treaga formă, inclusiv la formele 
membrelor, pentru a înţelege contu- 
rul general. Cu cât găsiţi mai multă 
diversitate în aceste schiţe, cu atât 
mai bine. Obişnuiţi-vă să vă mişcaţi 
cu rapiditate, dar studiaţi îndea- 
proape liniile esenţiale ale siluetelor. 
Ţin din nou să vă atrag atenţia să nu 
vă pierdeţi în detalii. în acest stadiu 
nu sunt importante. 

Schiţele de aici au rolul de a vă 
inspira să găsiţi şi alte posturi. 


Tineri stând de vorbă. 




După ce aţi conturat un personaj într-o poziţie oarecare după o fotografie, încercaţi să copiaţi din 
nou acelaşi personaj direct de pe fotografie. Aşezaţi primul contur peste copie şi remarcaţi diferen- 
ţele. Acest exerciţiu este util pentru a vă atrage atenţia asupra inadvertenţelor. Repetaţi exerciţiul cu 
aceeaşi fotografie până când cele două variante vor semăna atât de mult, încât nu le veţi mai putea 
deosebi. 

POSTURI ÎN PRIM-PLAN 

Acum vom începe să studiem modul în care corpul şi forma se schimbă în diferite posturi. Puteţi 
ruga pe cineva să se aşeze în diverse poziţii pe care să le studiaţi îndeaproape. 



1. Priviţi acest desen cu 
un bărbat care stă 
ghemuit cu genunchii la 
piept, astfel încât corpul 
lui are o formă 
compactă. Remarcaţi 
modul în care puteţi 
măsura coapsele şi 
partea de jos a 
picioarelor separat şi 
apoi să le măsuraţi 
împreună şi compara cu 
bustul. Observaţi modul 
în care braţele se 
mulează atât de 
uniform unul pe celălalt. 
Am adăugat câteva linii 
care să sublinieze 
caracterul compact al 
posturii. 


2. în această postură 
mult mai relaxată s-a 
făcut apel la procedeul 
de racursi pentru ca 
desenul să fie reuşit. 
Un picior şi un braţ 
au fost scurtate pentru 
a crea efectul că 
membrul se îndreaptă 
spre privitor. 

Posturi în prim-plan 



Zonele bicepşilor, umerilor, coapselor şi pulpelor sunt, în 
general, cele mai cărnoase şi mai pronunţate. 

NUDUL 

Posturile clasice vă ajută extraordinar să desenaţi anatomia femeii şi a bărbatului. încercaţi să vă 
faceţi copii imprimate după aceste două exemple şi apoi exersaţi după ele. Dacă alocaţi suficient 
timp pentru reprezentarea corectă a tuturor formelor, atunci exerciţiul vă va ajuta enorm. 


Postura de supraom a acestui tânăr 
bine clădit a fost preluată dintr-o 
reclamă pentru un parfum la modă. 
Este o postură clasică pe care o veţi găsi 
de multe ori în fotografii ale statuilor 
neoclasice greceşti sau romane, surse 
excelente pentru nuduri. 



Acest personaj elegant 
care stă aşezat este o 
reproducere parţială după 
tabloul Venus, Cupidon, 
timpul şi nebunia al 
pictorului florentin 
Agnolo Bronzino. 

Nudul 


BUSTUL 

Dacă vreţi să redaţi corect personajele, trebuie să înţelegeţi ceva legat de cea mai mare parte a corpului 
omenesc, bustul sau trunchiul. Este zona care porneşte de la umeri până la pubis şi nu include capul, 
braţele şi picioarele. Comparaţi aceste vederi din spate şi din faţă ale bustului de femeie cu cele ale 
bărbatului. De îndată ce aţi reţinut diferenţele, vă va fi uşor să redaţi ambele sexe. 



Bustul femeii este mult mai rotunjit decât al bărbatului, fiind lat în dreptul 
şoldurilor, sânilor şi al abdomenului. Lăţimea umerilor bărbatului creează 
o formă de pană de la umeri până la talie. în general, forma masculină este 
mai ascuţită şi mai abruptă. 



Aceste două versiuni ale 
nudului clasic feminin 
prezintă bustul cu toate 
rotunjimile lui frumoase. 
Ambele exemple - preluate 
după nişte imagini vechi - 
sunt realizate cu linii simple. 

CORPUL ÎN MIŞCARE 

Aceste desene vă ilustrează ce se întâmplă cu corpul omenesc 
atunci când se roteşte, se apleacă sau se întinde. Remarcaţi 
aceste modificări, apoi copiaţi desenele, concentrându-vă pe 
formele cele mai evidente. 



1. Un corp zvelt care se întinde. Observaţi 
încordarea muşchilor, aplatizarea stomacului şi 
extensia pe verticală. 

2. Cotul rezemat pe genunchi închide silueta într-o 
figură geometrică interesantă cu unghiuri şi 
volum. Observaţi cutele de pe abdomen şi curbura 
spatelui în timp ce corpul se răsuceşte. 

3. Corpul aşezat şi aplecat se poate înscrie intr-un 
pătrat, o formă grosolană din care coastele şi şira 
spinării ies în evidenţă. 

Corpul în mişcare 


De fiecare dată când desenaţi un personaj în mişcare, ar fi bine să încercaţi şi dumneavoastră 
postura respectivă pentru a o „testa” personal. Chiar dacă nu executaţi întru totul mişcarea, 
imaginaţi-vă cum v-aţi simţi dacă aţi face-o. Este de mare ajutor să simţiţi ceea ce desenaţi pentru 
a aduce un plus de expresivitate muncii dumneavoastră. 



Haşura din aceste desene are doar rolul de a sublinia efectul dimensional al personajului, 
încercaţi şi dumneavoastră, fără să vă complicaţi. 

RACURSIUL 

După cum am văzut mai devreme când am studiat perspectiva, lucrurile care sunt cel mai aproape 
de noi par să fie proporţional mai mari decât obiectele aflate la distanţă. Aceste două desene 
exemplifică grăitor această afirmaţie. Din racursi, mărimile reale ale diferitelor părţi ale corpului 
nu mai contează. Aceste mărimi în artă sunt determinate doar de punctul de vedere sau de pers- 
pectiva din care sunt privite. 


în această imagine 
picioarele şi tălpile sunt 
mult mai mari decât 
pieptul şi capul care, prin 
comparaţie, par 
comprimate şi micşorate. 



Dacă privim acelaşi 
personaj, dar dinspre cap, 
picioarele sunt foarte mici 
în comparaţie cu capul, 
umerii şi pieptul. 



Procesul de învăţare a dese- 
nării corpului omenesc ne- 
cesită mult timp. Să nu vă 
aşteptaţi să vedeţi îmbună- 
tăţiri spectaculoase fără să 
exersaţi cel puţin o dată pe 
săptămână. Dacă exersaţi 
regulat, veţi observa cu sigu- 
ranţă o creştere calitativă a 
muncii dumneavoastră, fapt 
care vă va ambiţiona să depu- 
neţi eforturi şi mai mari. în 
momentul în care veţi reuşi 
să redaţi convingător corpul 
omenesc, veţi sesiza că puteţi 
desena absolut orice mai 
bine. 

Racursiul/ Proporţiile clasice 


PROPORŢIILE CLASICE 

Pictura lui Michelangelo care îl reprezintă pe Adam demonstrează în mod cât se poate de vădit cunoş- 
tinţele de anatomie pe care le avea autorul când a creat o lucrare în care a combinat atât de minunat 
un trup musculos şi puternic cu graţia şi frumuseţea. Dacă îi studiaţi cu atenţie desenele şi sculpturile, 
veţi căpăta tot atâtea cunoştinţe despre structura corpului omenesc. Lui Michelangelo îi plăcea să 
reprezinte musculatura personajelor sale, astfel încât siluetele lui sunt clare şi uşor de copiat. Dacă nu 
puteţi face rost de nicio reproducere după lucrările lui pe care să o copiaţi, lucraţi după nişte ilustraţii 
care se găsesc cu uşurinţă. 



proporţiile - trasând conturul sau copiind lucrări de maeştri -, toate 
chipurile vi se vor părea frumoase. Este adevărat că proporţiile unor 
modele diferă ca de la cer la pământ de modelul clasic ideal atins de 
Michelangelo şi de alţi artişti renascentişti. Cu toate acestea, există 
întotdeauna unele combinaţii de forme ale corpului omenesc care 
încântă privirea şi imaginaţia. 

MISIUNE: ROKEBY VENUS 

Acum că aţi studiat unele posibilităţi de redare a corpului omenesc într-o 
sumedenie de poziţii, încercaţi să reproduceţi un tablou clasic pictat de 
Velasquez, Rokeby Venus sau Venus în oglindă, folosind tonalităţi pentru a 
oferi adâncime desenului. 

Fiţi atent la direcţia sursei de lumină, pentru că vă va ajuta să înţelegeţi ce 
se întâmplă cu forma corpului. începeţi foarte simplu şi nu vă faceţi griji că 
trebuie să realizaţi un desen „frumos“. Desenele cu adevărat frumoase redau 
întocmai ce vedeţi. 


Direcţia sursei de lumină 


Linia şoldurilor 



■S»- 


1. Schiţaţi conturul de bază şi verificaţi ca proporţiile să fie corecte. 
Observaţi liniile coloanei vertebrale, a umerilor şi a şoldurilor. 
Verificaţi lăţimea trupului în raport cu lungimea şi mărimea capului, 
dar şi cu lungimea corpului. Fiţi extrem de atent la grosimea gâtului, 
încheieturilor, gleznelor şi genunchilor. Toate acestea trebuie să fie 
mai înguste decât părţile care le limitează. 



2. Finalizaţi forma membrelor, bustului şi a capului. Conturaţi 
muşchii şi definiţi zonele principale cu valoraţii de ton sau umbre. 


3. Construiţi cu atenţie tonalităţile deschise şi pe cele 
închise care să definească structura. Unele zone sunt 
foarte întunecate, de obicei zonele cele mai ascunse. 
Zonele luminate sau foarte deschise sunt suprafeţele 
pe care bate direct sursa de lumină şi ar trebui să fie 
extrem de luminoase în comparaţie cu orice altă zonă. 

Misiune: „Rokeby Venus“ 



După ce aţi terminat de aplicat 
valoraţiile, plasaţi-vă personajul 
într-un spaţiu, adăugând tonuri 
fundalului. Astfel vă veţi îmbu- 
nătăţi desenul aruncând zonele de 
lumină puternic definite în faţă, 
cu alte cuvinte sporind efectul 
tridimensional. 

PRIM-PLANURI ALE TĂLPILOR ŞI PICIOARELOR 

De multe ori, debutanţii au tendinţa de a desena de mântuială tălpile. De exemplu, vor ataşa o formă 
de pană piciorului care va arăta, în cel mai bun caz, ca şi cum modelul poartă şosete. Merită să vă 
străduiţi să desenaţi ceva care chiar seamănă cu nişte tălpi, pentru că ochii privitorului alunecă spre 
extremităţile obiectelor; prin urmare, elementele care sar de multe ori în ochi într-un desen sunt 
palmele, tălpile şi capul. Uneori, artiştii le ignoră pe toate trei, dar nu e deloc indicat să se procedeze aşa. 


Tălpile nu sunt la fel de greu de 
desenat ca palmele, dar din unele 
unghiuri pot fi destul de dificil de 
redat, iar desenul poate arăta stângaci. 
O idee bună ar fi să exersaţi desenul 
din faţă, din spate şi din ambele late- 
rale. Pentru început, încercaţi să vă 
priviţi piciorul în oglindă şi să îl dese- 
naţi. Tălpile sunt diferite şi rareori se 
conformează modelului clasic. încer- 
caţi să desenaţi o talpă de femeie, o 
talpă de bărbat şi una de copil. Stu- 
diaţi aceste exemple şi observaţi prin- 
cipalele caracteristici. 




Din aceste imagini puteţi deduce că osul interior al 
gleznei este situat mai sus decât osul din exterior 
al gleznei. 



4. Din unghiul acesta, degetul 
mare ascunde parţial degetele mai 
mici. Observaţi scobitura tălpii şi 
curbura ei. 

5. O privire din cealaltă laterală 
dezvăluie partea mai plată a 
tălpii şi degetele. 


5. 


1. Observaţi osul calcaneu şi tendonul lui Ahile. 

2. Priviţi din faţă şi observaţi cum linia şerpuieşte 
pe lângă degetul mare, scobitura tălpii şi călcâi. 




3. Observaţi proporţiile degetelor 
în raport unele cu altele şi relaţia 
lor cu piciorul. 

Prim-planuri ale tălpilor şi picioarelor 


1. Va trebui să ştiţi să desenaţi talpa 
văzută de jos în sus, deşi nu e chiar o 
privelişte pe care să o admiraţi prea des. 
Relaţia dintre degete şi talpă este foarte 
diferită din această perspectivă. 

2. Genunchiul este o articulaţie completă 
pe care va trebui să o studiaţi cu atenţie 
datorită importanţei pe care o are în 
structura piciorului. De fapt, chiar are o 
formă interesantă, care poate fi desenată 
cu plăcere dacă rotula este clar definită, 


3. După cum am văzut la pagina 125, 
forma piciorului este determinată de 
sistemul muscular. în desenele acestea, 
toţi muşchii piciorului sunt foarte bine 
conturaţi. 


Legătura dintre picior şi talpă se 
poate dovedi problematică pentru 
un începător şi poate afecta negativ 
restul desenului, altfel convingător 
în rest. Fiţi foarte atent la relaţia 
dintre gleznă şi curbura tălpii şi 
exersaţi aceste elemente. 

PRIM-PLANURI ALE BRAŢELOR ŞI PALMELOR 

Coatele şi încheieturile sunt elemente extrem de importante, de multe ori privite superficial de 
către începători. Dacă veţi studia cu mare atenţie aceste articulaţii când desenaţi braţele, calitatea 
desenelor dumneavoastră va creşte simţitor. 


I. întoarceţi-vă la reproducerea după Adam al lui Michelangelo (la pagina 131) 
şi observaţi una dintre cele mai reuşite reprezentări ale braţului şi palmei din 
artă. Puteţi vedea din acest desen felul în care braţul sugerează expresiile sau 
acţiunile palmei. 






2 . 


2. Degetul mare necesită un studiu separat, 
aşa că alocaţi-vâ timp pentru a-l desena în 
unghiul caracteristic. Observaţi cum poziţia 
lui influenţează direcţia spre care este 
îndreptată palma. 


3. Dacă mâinile sunt puse pe şold, 
agresivitatea posturii este diminuată 
de poziţia pliată a braţului. 


Mâna este extrem de importantă în 
transmiterea gesturilor emoţionale 
şi instinctive. în afară de faptul că 
pot constitui un element-cheie în 
desen, un braţ, o palmă întinse pot 
sugera multe alte lucruri pentru 
descifrarea imaginii. 

Prim-planuri ale braţelor şi palmelor 


Următorul stadiu presupune să începeţi 
să desenaţi din linii simple palmele, din 
toate unghiurile posibile. începeţi cu un 
unghi simplu, ca acela prezentat aici. 
Puteţi să vă inspiraţi mult din propriile 
palme postate în oglindă sau puteţi 
încerca să desenaţi palmele altcuiva. 




1. Schiţaţi întâi liniile principale, 
direcţia în care arată degetele şi 
proporţiile de bază ale degetelor 
în raport cu palma, articulaţiile 
degetelor şi poziţiile lor pe 
degete. 


2. După ce aţi verificat ca 
aceste linii să fie corecte, 
completaţi formele. 

PRIM-PLANURI ALE PALMELOR 

în momentul în care vă simţiţi în stare să mergeţi mai departe, studiaţi aceste palme întinse spre 
dumneavoastră cu degetele văzute în racursi. Nu bateţi în retragere dacă vi se pare dificil şi desenul 
este cam strâmb. Luaţi-o de la capăt şi nu vă lăsaţi până când desenul nu iese cum doriţi. 

Cu siguranţă nu vă va lua foarte mult timp până veţi învăţa să desenaţi palme. Variaţi modelele 
şi desenaţi palme de bărbaţi şi de femei, de tineri şi de bătrâni, palme puternice şi palme delicate. 
O altă idee ar fi ca, la un moment dat, să desenaţi fiecare deget în parte de trei ori mai mare decât 
în realitate. 

Prim-planuri ale palmelor 


Studiaţi reviste sau cărţi cu 
picturi şi desene cu palme în 
poziţii complicate şi încercaţi 
şi dumneavoastră să le 
desenaţi. 

CAPUL, PRIVIT DIN DIFERITE UNGHIURI 

Este important să desenăm forma capului şi poziţia trăsăturilor din mai multe unghiuri, având în 
vedere că expresia poate să difere radical. în continuare, vă prezint o gamă variată de perspective. 
Comparaţi versiunile finisate cu desenele structurale şi observaţi modificările de proporţii. 

Capul, privit ditt diferite unghiuri 





DESENAREA CORPULUI OMENESC ŞI CONSTRUCŢIA PORTRETULUI 


CAPUL, DIN DIFERITE UNGHIURI: EXERCIŢII PRACTICE 

După cum aţi putut observa din exemplele prezentate anterior, atunci când capul este privit fie de 
deasupra, fie de dedesubtul liniilor gurii şi ochilor, forma lui se va curba pe o laterală. Văzut de 
dedesubt, liniile se curbează în jos, spre colţuri. Văzut din faţă, liniile se curbează în sus, la colţuri. 
Fruntea văzută de jos se micşorează ca dimensiuni, iar zona de sub nas şi bărbie va părea prin 
comparaţie mai mare. Nasul privit de jos este ca un triunghi cu baza pe faţă, cu nările clar conturate 
şi uneori ascunzând parţial un ochi. Văzute de sus, bărbia şi buza superioară sunt mai puţin 
proeminente, iar nasul şi fruntea par mai mari. 

încercaţi să simplificaţi unghiurile de aici, aşa cum aţi procedat şi anterior. Veţi avea mai târziu 
ocazia să desenaţi aceste portrete integral. 



Nu uitaţi niciodată că linia cen- 
trală care porneşte din creştet şi 
traversează printre ochi, centrul 
nasului, gurii şi bărbiei are o 
importanţă vitală în construirea 
formei feţei (consultaţi din nou 
paginile 36-37 pentru a vă reîm- 
prospăta cunoştinţele legate de 
proporţiile capului). 


1. Vederea din profil trei-sferturi scoate 
în evidenţă unghiul pe care îl face 
bărbia şi partea din spate a capului. 
Ochiul mai îndepărtat de privitor este 
ascuns parţial de nas şi pare că se 
răsfrânge peste marginea feţei. 

Capul , din diferite unghiuri: exerciţii practice 


2. Aici, ochii se curbează pe suprafaţa chipului pentru că băiatul priveşte în jos, iar bărbia se răsfrânge 
spre gât. Trăsăturile sunt clare şi simple, tipice unui băiat de vârsta acestuia (aproximativ opt ani). 

3. Şi aici este foarte evidentă curbura ochilor pe suprafaţa feţei, precum şi cea a gurii, ambele efecte 
datorându-se lăsării capului pe spate. Nasul iese ca o protuberanţă din faţă. Zona de sub bărbie este 
extinsă, alterând forma gâtului. 

EXPRESII FACIALE 

Este necesar să aruncăm o privire şi asupra diferitelor tipuri de expresii ale feţei. Exemplele urmă- 
toare sunt preluate toate din picturi sau fotografii celebre. 



Personajul creat de Botticelli are un chip cu Un chip uşor anxios sau suspicios, cu o 

trăsături simple şi clare care exprimă relaxare sprânceană coborâtă, privirea îndreptată 

şi cuminţenie. spre un punct lateral, buze strânse ; 



Evlavie şi pioşenie, 
ilustrată de Caravaggio. 


Expresie de veselie şi zâmbet de satisfacţie; 
cadru din filmul lui Riefenstahl despre 
Olimpiada din 1936. 


144 



Expresii faciale 



Surâs, aşteptare, bucurie, create 
de un eveniment anume, dar uşor 
temător sau nesigur. 



Un chip surprins care priveşte în jos, 
cu buzele strânse sau poate că suflă 
într-o lumânare. 



Un chip zâmbitor, sprâncene 
ridicate, dar pleoape 
coborâte pe jumătate. 



Chip îndurerat şi uşor 
înclinat într-o parte, 
zâmbet vag amar. 

EXPRESII FACIALE: EXERCIŢII PRACTICE 

Chipurile de pe aceste pagini exprimă câteva expresii mai deosebite, având un caracter aproape 
caricatural. 



1 -2. Pentru a reprezenta chipuri expresive trebuie pus accentul pe liniile directoare. Aici am trasat 
cu acurateţe şi clar toate ridurile din jurul ochilor şi nasului. Pliurile bogate ale pielii şi muşchilor 
de pe frunte, obraz şi bărbie sunt şi ele uşor exagerate. 



ochilor şi linii paralele pe frunte. 

Expresii faciale: exerciţii practice 




'Hi 


7/f 


mm 


1-4. Pentru a finaliza desenul, am adăugat tonuri pentru cute şi riduri pentru a le oferi volum. 
Ideea de bază în toate aceste desene este că liniile trebuie să fie trasate cu acurateţe, claritate şi 
fermitate. Sunt linii care definesc expresia facială. 






. 






Cel mai simplu mod de a exersa aceste trăsături ale expresiilor este să vă aşezaţi în faţa oglinzii 
şi să le încercaţi. Toţi caricaturiştii buni fac aşa ceva. Dacă vă sfiiţi, atunci luaţi fotografii ale 
prietenilor în care se scălâmbăie şi copiaţi-le de acolo. 

DETALII: GURA ŞI OCHII 

Acum să privim în detaliu trăsăturile. încercaţi să desenaţi prim-planuri ale gurii şi ochilor din faţă şi 
apoi din profil. Dacă nu aveţi un model viu, experimentaţi cu propriile trăsături. Pentru imaginea din 
profil aveţi nevoie de două oglinzi. Aşezaţi-vă faţa foarte aproape de oglindă pentru a vedea toate 
detaliile. 




în ceea ce priveşte gura, prima 
dată observaţi marginile din 
interior şi exterior ale buzelor. 
Cea mai puternică linie a 
gurii, care nu are legătură cu 
forma ei, este cea dintre buze. 
Această linie va fi foarte 
distinctivă, trasată clar şi pe 
toată lungimea gurii. Din 
profil este şi mai evidentă. 



Nu uitaţi să reprezentaţi şanţul vertical care coboară de la sept 
până spre centrul buzei de sus; ţineţi cont că acesta variază de la 
om la om. Acum priviţi colţurile gurii. Sunt adânc gravate sau 
nu? Se curbează în sus sau în jos? Există o pernuţă lângă colţul 
gurii sau nu? Toate aceste detalii asigură caracterul individual 
al gurii. 


Marginile exterioare ale 
buzelor nu trebuie trasate 
intens. Mulţi începători le 
desenează cu fermitate, iar 
rezultatul se aseamănă cu o 
pereche de buze de plastic 
gata să sară de pe faţă. 
Desenaţi partea centrală a 
buzei de sus cu claritate, 
pentru că aceasta este de 
obicei bine conturată. Pentru 
buza de jos nu trebuie să 
procedaţi la fel, exceptând 
poate o porţiune foarte mică 
din mijloc, deşi cuta dintre 
bărbie şi buza inferioară 
poate fi uneori foarte adâncă. 

Detalii: gura şi ochii 







1. Colţul intern al ochiului este 
curbat pe canalul lacrimal. 

Colţul din exterior este mult mai 
simplu. Priviţi cu atenţie 
configuraţia sprâncenelor şi 
desenaţi aproape fiecare fir de 
păr în direcţia corectă. La 
persoanele mai în vârstă, 
sprâncenele sunt de multe ori 
zburlite şi cresc în toate direcţiile. 
La cele tinere ele cresc frumos pe 
o singură direcţie. Comparaţi 
acest exemplu cu figura 3. 

2. Construcţia ochiului este 
foarte clară din profil. Remarcaţi 
cum irisul (partea colorată) 
ocupă o zonă destul de mare pe 
ochiul deschis şi fiţi atent să nu 
exageraţi cu cantitatea de alb, 
pentru că altfel ochiul va părea 
absolut îngrozit. De obicei, cam 

o optime din iris este ascunsă 
sub pleoapa de sus, iar marginea 
de jos abia atinge pleoapa 
inferioară. 


3. Pleoapa de jos trebuie abia schiţată, cu excepţia cazurilor 
în care aveţi de-a face cu chipul unui bătrân, care mai are 
doar câteva gene şi cearcăne mari, iar pleoapa de jos va fi la 
fel de pronunţată ca şi cea de sus. Pleoapa de jos fiind 
poziţionată invers, reflectă lumina şi pare mai deschisă la 
culoare. Pleoapa de sus pare mai închisă şi mai grea pentru 
că trage în jos, iar genele sunt mai groase. 

Singura trăsătură a ochiului mai pronunţată decât 
pleoapele este pupila, care de multe ori are o sclipire albă în 
centrul închis la culoare. 

DETALII: NASUL ŞI URECHILE 
Nasul este greu de desenat doar 
privit din faţă. 

Aveţi grijă să nu-l faceţi prea 
lung. Priviţi cu atenţie la lăţimea 
osului central, pentru că ea 
determină adâncimea umbrei 
aruncate pe unul dintre obraji. 

Cea mai adâncă umbră din jurul 
nasului este, în general, situată în 
colţul de lângă ochi şi sprânceană. 
Curba nării dintre obraz şi nas 
este de multe ori distinctă, iar 
nările vor fi umbrite separat. 

Verificaţi ca nările să aibă 
forma corectă, pentru că altfel o să 
pară nasul altcuiva. Exceptând 
cazul în care lumina este 
neobişnuită, umbra aruncată de 
nas trebuie definită clar. Verificaţi 
lăţimea capătului de jos al nasului 
şi lungimea nasului de la nară la 
rădăcina lui. 





La început, convoluţiile urechilor 
vi se vor părea ciudate. Aveţi 
nevoie de două oglinzi pentru a 
vă putea vedea bine urechile. 
Lungimea şi lăţimea lor trebuie 
calculate corect. Partea internă 
este orientată spre partea 
inferioară. Lungimea lobilor 
variază de la om la om. 

Detalii: nasul şi urechile/ Trăsăturile juvenile 


TRĂSĂTURILE JUVENILE 

Trăsăturile copilului sunt mult mai simple decât cele ale adultului, deoarece nu prezintă încă semne 
de oboseală sau epuizare. Dacă doriţi să desenaţi trăsăturile faciale cât mai vii, atunci aveţi nevoie 
de un model copil. Din nefericire, copiilor nu le este uşor să stea locului mai mult de câteva minute, 
aşa că trebuie să vă mişcaţi cu repeziciune. 




Formele netede şi lipsite de complicaţii ale chipurilor tinere sunt evidente 
în trăsăturile acestui băiat chinez de 12 ani. Forma migdalată a ochilor, 
caracteristică rasei, este foarte uşor de desenat. 

ABORDAREA TEXTILELOR ŞI A HAINELOR 

Abordarea textilelor şi a hainelor nu este în mod deosebit dificilă, dar trebuie să vă pregătiţi cu nişte 
studii care să vă lămurească despre comportamentul materialelor atunci când se mulează pe corp. 
Rezultatele studiului pot fi folosite, desigur, ca fundal pentru o natură moartă, dar scopul principal al 
acestor exerciţii este de a vă arăta cum se redau pliurile. Comportamentul hainelor depinde în mare de 
tipul de material textil din care sunt confecţionate. Exersând, veţi ajunge să percepeţi aceste diferenţe. 


Un exerciţiu util pentru a 
învăţa modul în care se 
comportă veşmintele este să 
alegeţi un articol dintr-un 
material moale - lână sau 
mătase - pe care să îl drapaţi 
peste un alt obiect , astfel încât 
să formeze nenumărate cute. 
Acum încercaţi să desenaţi 
ce vedeţi. 

1. Trasaţi liniile de bază pentru 
cutele mari. După ce le-aţi 
amplasat corect, adăugaţi şi 
liniile pentru cutele mai mici. 

2. Pentru a captura textura 
materialului, adăugaţi mai 
întâi tonalităţile închise, apoi 
pe cele o nuanţă mai deschise. 
Verificaţi ca marginile pliurilor 
celor mai clare să contrasteze 
puternic în tonalitate cu cele 
ale cutelor mai discrete. Pentru 
cutele mai mici, tonalităţile 
trebuie să se estompeze de la 
tonul mai deschis până la 
niciunul. 

Abordarea textilelor şi a hainelor 


încercaţi să desenaţi o mână acoperită de mânecă sau un picior îmbrăcat cu pantalon, acordând o 
atenţie sporită cutelor mari şi modului în care mâna sau piciorul îndoite le afectează. La mâneci, 
cutele pot crea chiar un model, format, de exemplu, din unghiuri şi romburi mici care alternează. 


1. începeţi foarte 
simplu prin trasarea 
liniilor de bază 
pentru cute. 

Observaţi cum 
pliurile şi cutele de 
pe haină par mai 
scurte şi mai clare 
pe mânecă, pe câtă 
vreme pe trening par 
mai lungi şi mai 
estompate de-a lungul 
piciorului. 

2. Adăugaţi umbre pe 
alocuri pentru volum. 

3. Modelele acestor 
mâneci par aproape 
stilizate, parţial 
datorită faptului că 
materialul este 
puţin rigid. 

EXPRIMAREA MIŞCĂRII 

Acum putem arunca o privire asupra modului în care artiştii desenează corpuri umane care exprimă 
mişcări emoţionale sau sculpturale. Pe măsură ce căpătaţi mai multă experienţă în ale desenului, veţi 
începe să înţelegeţi modurile în care alţi artişti îşi creează efectele. Nimic nu se compară cu reprodu- 
cerea acestor efecte pentru a înţelege modalitatea genială în care unii artişti au rezolvat singuri 
problemele legate de redarea acestor efecte. 



1. Creată în secolul 
al XVIII-lea, această 
siluetă sculptată ilustrează 
tinereţea candidă şi 
graţioasă a acelei perioade. 
Fiecare linie a corpului 
accentuează moliciunea 
formei şi senzualitatea 
delicată a gestului. 
Comparaţi-o cu postura 
ciudată, expresivă şi foarte 
dinamică din figura 5. 


2. Cel mai expresiv aspect 
al acestei siluete - bazată pe 
un tablou al lui Gauguin în 
care apare o fată din Tahiti - 
este grandoarea. Fata pare 
sculptată în lemn, tonurile se 
modifică cursiv de la un plan 
la celălalt într-o manieră 
simplistă. Efectul creat este 
de soliditate şi putere, iar 
forma pare rectangulară 
şi compactă. 

Exprimarea mişcării 



3. Copie după maestrul impresionist Degas, care 
era un desenator nemaipomenit. A avut inspiraţia 
să vadă simplicitatea formei piramidale a balerinei 
care se încalţă. Umbra accentuează această 
simplitate, fiind situată aproape în întregime pe o 
singură parte, formând un triunghi -întunecat pe un 
triunghi luminos, uşor estompat în dreptul vârfului, 
acolo unde se întâlneşte cu umbrele de pe chip şi 
păr. Forma rochiei ascunde mare parte a părţii 
inferioare a corpului, în schimb braţul este foarte 
clar desenat în mijlocul acestui triunghi. Modelarea 
geometrică a siluetei transmite o mare forţă 
tabloului şi o stabilitate liniştitoare. 


•»!aguasS!S!Sz^‘ i^ '''' 


4. O expresie frumoasă a 
posturii clasice 
contrapposto, preluată de 
o tânără balerină lângă 
bară. Umărul îi este 
înclinat într-o parte, iar 
şoldurile în partea opusă, 
astfel încât şi-a lăsat toată 
greutatea pe un picior, iar 
capul şi l-a înclinat în 
partea cealaltă pentru a 
contrabalansa. Mulţi 
artişti au apelat la 
această formă complexă 
şi echilibrată pentru a 
produce siluete 
extraordinar de frumoase, 
mai ales pentru 
reprezentările zeiţelor sau 
a celor trei graţii. 


5. Acest desen a fost inspirat de fotografia unei proprietârese care stă 
şi bârfeşte în uşa prăvăliei şi sugerează lipsa de interes a acesteia faţă 
de problemele locuitorilor micului orăşel de provincie. Chip dezgustat, 
genunchi scos în faţă şi greutatea lăsată pe braţul îndoit; silueta 
robustă şi mai degrabă îndesată nu are nimic de-a face cu graţia 
afişată de subiectul de secol al XVIII-lea (figura 1 ). 

EXPRESII DATE DE ŢINUTA CORPULUI 
în toate desenele prezentate aici, poziţiile parti- 
culare ale braţelor şi palmelor se combină cu 
expresiile faciale evidente, astfel încât situaţia 
emoţională să fie cât se poate de certă. Dacă aveţi 
de desenat persoane cu o astfel de atitudine, 
trebuie să vă adaptaţi tehnicile de lucru în funcţie 
de starea lor sufletească. 


1. Bărbat într-un decor 
social de relaxare, care 
se amuză de o glumă 
sau de un comentariu. 
Adumbrirea destul de 
intensă ajută la 
accentuarea acestei 
atitudini de bună 
dispoziţie. 

Expresii date de ţinuta corpului 



2. O fetiţă care strânge cu drag la 
piept un miel, ce emană dragostea 
pe care doar copiii o pot manifesta 
pentru animale. Capul ei este lipit 
de capul mielului, se uită în jos, gura 
îi este uşor întredeschisă şi buzele 
ţuguiate. Linia moale ajută la 
accentuarea stării sufleteşti. 


3. Cuplu în vârstă care îşi exprimă 
prietenia prin capetele lipite unul de 
celălalt şi mâna butucănoasă a 
bărbatului care este aşezată cu 
afecţiune pe umărul femeii. Linia 
lejeră accentuează atitudinea 
deschisă şi neprefăcută a celor doi. 

RECAPITULAREA 1 

Aţi exersat deja primii paşi pentru acest desen 
(a se vedea pagina 121). Acum aţi ajuns în 
punctul în care trebuie să îl finisaţi. 

Recapitularea 1 


m&i 
9;Â, 


3. Construiţi tonalitatea, 
apoi adăugaţi umbrele 
mai închise şi mai intense 
care să accentueze forma. 


fmm 


Mi 


Im 




Wâ 


i 




mr 


w. 


yy- .■ 


Desenele pe care le-aţi studiat până acum v-au prezentat mai multe variante de abordare a corpului 
omenesc. Niciuna dintre aceste informaţii şi reguli nu vă este de niciun ajutor dacă nu aţi repetat 
şi exersat cu regularitate. Cea mai bună metodă de învăţare este să desenaţi după un model viu. 
Dacă nu aveţi întotdeauna această posibilitate, atunci faceţi rost de reproduceri după lucrările 
maeştrilor. Practica nu se poate înlocui cu nimic. Nu exersaţi, nu aveţi cum să vă perfecţionaţi. 

RECAPITULAREA 2 
Dacă credeţi că este nevoie, 
reveniţi la pagina 120 pentru a vă 
aduce aminte care sunt primele 
stadii ale acestui portret. 



1. Trasaţi un contur care să definească 
zona în care se încadrează desenul. 

2. Desenaţi formele principale, verificaţi 
dacă seamănă cu modelul. Construiţi 
uşor zonele de tonalitate. 

3. Adăugaţi tonalităţile subtile pentru 
tonalitatea de bază. Accentuaţi liniile 
mai importante. Zonele mari de 
tonalitate contrastează cu peticele 
luminoase lăsate pe capul bărbatului, 
pe umărul şi braţul lui, şi construiţi-le 
astfel încât să iasă în evidenţă. 

Recapitulările 2 şi 3 



RECAPITULAREA 3 

Acum încercaţi să repetaţi ce aţi făcut la exerciţiul 
anterior, dar în tuş. Postura este similară cu cea a 
modelului de la paginile 158-159, dar există câteva 
diferenţe importante în înclinarea capului şi a expre- 
siei. Apelaţi la cunoştinţele acumulate până acum şi 
găsiţi o rezolvare. 

1. Repetaţi exerciţiul de construire a zonei principale. 

2. Elaboraţi fiecare formă principală până când 
seamănă cu modelul. 

3. Adăugaţi tonalitate. Mai întâi trasaţi linii în 
aceeaşi direcţie. Acum reveniţi la unele porţiuni şi 
schimbaţi direcţia haşurii pentru a intensifica tonul. 

RECAPITULAREA 4 

Capturarea asemănării dintre subiect şi lucrare poate fi problematică, la fel cum şi alegerea poziţiei 
din care vrem să reprezentăm chipul. Tocmai această poziţie poate transmite câte ceva despre 
persoana pe care o desenaţi. Oamenii blânzi au tendinţa să îşi coboare privirea. Cei agresivi se uită 
în sus sau drept în faţă, îşi semeţesc bărbia. Poziţia pentru tipul de personalitate puternică este cu 
capul drept şi privirea îndreptată spre celălalt. Unii zâmbesc uşor, alţii se încruntă sau sunt reci. 
Dacă persoana stă prost la capitolul încredere în sine, atunci este mai bine să o desenaţi din profil. 



/ 


2. Construiţi formele pentru 
urechi, ochi, nas, gură şi 
adăugaţi câteva detalii 
precum părul şi gâtul. 


1. înainte de a începe, studiaţi forma capului 
ca pe un întreg. Studiaţi-o bine; este foarte 
important să o redaţi întocmai. (Dacă credeţi 
că este cazul, recitiţi pagina 143 unde găsiţi 
informaţii referitoare la acest portret). 

Acum desenaţi un contur, marcaţi zona 
acoperită de păr şi poziţiile pentru ochi, nas 
şi gură. 

Recapitularea 4 



3. In ultima etapă a desenului, efortul trebuie îndreptat către zonele de lumină sau de întuneric, 
calitatea părului şi a bluzei, valoraţiile de tonalităţi din jurul ochilor, nasului şi gurii, astfel încât 
trăsăturile să fie bine definite. Veţi remarca faptul că liniile de ton curg în mai multe direcţii. Nu există 
o singură modalitate „perfectă”. Puteţi încerca haşuri pe o singură direcţie, în mai multe direcţii, 
umbriri circulare sau liniare faţă de contur şi, unde este cazul, estompaţi sau înmuiaţi umbra până la o 
nuanţă caldă de gri, care să înlocuiască liniile. Orice faceţi - şi orice credeţi cu adevărat va funcţiona - 
este doar o chestiune legată de scopul pe care îl urmăriţi cu acel desen. Tonurile calde şi line conferă un 
aspect de fotografie, liniile mai intense sugerează vigoare şi energie. Aici, haşura destul de neregulată 
accentuează expresia de nepăsare a băiatului faţă de cum arată. 

DESENAREA CORPULUI OMENESC ŞI CONSTRUCŢIA PORTRETULUI 


RECAPITULAREA 5 

Lumina adaugă o calitate specială acestui portret, pus în valoare şi de vederea pe trei-sferturi. Deşi 
lumina vine de sus, chipul nu este iluminat direct, cu excepţia nasului. Pentru acest tip de vedere, 
aveţi grijă să aliniaţi linia centrală a capului şi feţei şi să marcaţi corect poziţiile trăsăturilor faţă de 
ea. Dacă subiectul s-ar fi uitat direct spre desenator, linia centrală ar fi fost mult mai evidentă. în tot 
cazul, atunci, modelul nu ar fi emanat atâta bunătate şi linişte interioară pe cât a vrut autorul să 
redea în lucrare. 


-<t\ 


!\ 


Dacă consideraţi că este necesar, 
reveniţi la pagina 142 pentru 
informaţii legate de redarea capului 
din mai multe unghiuri şi pentru 
acest portret în mod special. 


1. După ce aţi studiat forma 
capului, desenaţi conturul, 
marcaţi zona acoperită de 
păr şi poziţiile pentru ochi, 
nas şi gură. 




2. Adăugaţi un strat de 
haşură, de data aceasta pe 
o singură direcţie pentru 
un aspect lin şi paşnic. 

Recapitularea 5 



şi volum prin 
intersectarea 


tonalităţilor de bază 
cu direcţii diferite de 
haşuri pentru ca 
umbrirea şi luminarea 
să corespundă exact 
intenţiei autorului. 

Au fost adăugate mai 
multe linii pentru 
accentuarea părului, 
ochilor, nasului şi 
gurii şi, în general, 
pentru a sublinia 
mlitatea portretului. 


3. Aici a fost creat un 
efect mult mai 
detaliat de adâncime 


j| Este esenţial ca trăsăturile să se afle exact unde trebuie, iar formele de bază ale gurii, nasului 
| şi ochilor, precum şi conturul capului şi maxilarului să semene cât mai mult cu originalul, 
fi Nu vă îngrijoraţi dacă nu vă iese din prima, dar să nu uitaţi că acesta este rolul unui portret, 
ji deci trebuie să nu renunţaţi. încercaţi întotdeauna să reproduceţi exact ce vedeţi şi nu ce nu 
jj vedeţi. Aveţi încredere în propriii ochi. Ei nu vă vor înşela. 

DESENAREA CORPULUI OMENESC ŞI CONSTRUCŢIA PORTRETULUI 


RECAPITULAREA 6 

Capul din acest portret a adoptat o poziţie foarte ciudată. Gradul de dificultate accentuează 
necesitatea de corecţie a conturului capului. Dacă nu alocaţi suficient timp acestui stadiu al lucrării, 
rezultatele vă vor dezamăgi, indiferent de cât de detaliat aţi desenat în rest. în general vorbind, 
calitatea unui desen se stabileşte în primele minute. 

Datorită unghiului straniu, nu trebuie să vă aşteptaţi ca formele să fie cele convenţionale sau măcar 
să le mai fi văzut vreodată. Cuvântul-cheie este observarea, iar dacă puteţi observa în profunzime, 
atunci şansele ca desenul să fie cu adevărat reuşit cresc simţitor. 



2. Fiţi atent mai ales la forma de sub 
maxilar şi la modul în care se contopeşte 
cu gâtul într-o formă mai mare, deschisă. 
Trăsăturile - ochii, nasul şi gura - sunt 
toate îngrămădite într-un spaţiu mai 
restrâns ca de obicei, datorat unghiului. 


1. După cum aţi putut observa la pagina 
143, când v-aţi întâlnit prima dată cu 
această perspectivă, cheia este să înţelegeţi 
modul în care sunt construite formele. 
Reîmprospătaţi-vă memoria revenind la 
această sursă. După aceea, desenaţi 
conturul şi schiţaţi trăsăturile. 

Verificaţi că formele pe care le vedeţi 
sunt redate în desen cu cea mai mare 
precizie. 

DESENAREA CORPULUI OMENESC ŞI CONSTRUCŢIA PORTRETULUI 


ŢINUTA SUBIECTULUI 

în continuare ne vom ocupa de modul în care trebuie să vă aşezaţi modelul de portret astfel încât 
să obţineţi cel mai bun rezultat. Pentru ca portretul să fie fidel, subiectul trebuie să se simtă în 
largul lui, aşa că toate sugestiile şi elementele de recuzită pe care i le puneţi la dispoziţie trebuie să 
se conformeze personalităţii şi dorinţelor lui. 

Scaunul pe care vă aşezaţi subiectul poate să 
îi saboteze calităţile sau i le poate pune în 
valoare; în acest portret, scaunul aduce un 
plus de contrast, dar şi întregeşte imaginea 
fetei elegante, obiectul fiind masiv, ornat şi 
cu braţe tapiţate. După ce v-aţi ales decorul, 
aranjaţi perspectiva şi lumina; aici, sursa 
principală de lumină provine de la fereastra 
de lângă subiect. 

Ţinuta subiectului/ Portretul spontan 


PORTRETUL SPONTAN 

Probabil că va fi nevoie să faceţi fotografii - şi să faceţi multe crochiuri - pentru a putea captura 
un portret activ precum cel de mai jos. Eu aveam din întâmplare caietul de schiţe la mine când am dat 
peste acest personaj şi nu am rezistat tentaţiei de a-1 desena în timp ce muncea. Pentru ca acest 
crochiu să se transforme într-un portret adevărat, este nevoie de mult mai multe detalii, adăugate 
mai ales la cap. 


Desenul conţine o alegorie intenţionată şi foarte 
subtilă ce aminteşte de bătrânul înaripat care 
simbolizează timpul, prezentat în mitologie 
întotdeauna cu o coasă. Linia uşor nesigură 
transmite o impresie de mişcare a formei. 

DESENAREA CORPULUI OMENESC ŞI CONSTRUCŢIA PORTRETULUI 


PORTRETUL ALTFEL 

Ambele exemple ilustrate aici reprezintă nişte abordări neobişnuite ale portretului, care îl trimit în 
capătul celălalt al domeniului: primul demonstrează efectul pe care îl are conturul simplificat, iar 
cel de-al doilea impactul vizual transmis de detaliere şi textură. 



Efectul dat de acest desen derivă doar din forma conturată a trăsăturilor de bază şi a părului. Pentru 
ca această abordare să fie una de succes , este necesar să redaţi cu acurateţe profilul, atât din punct de 
vedere al proporţiilor, cât şi al formei. Deşi asta ia mult timp, nu este atât de dificil pe cât pare. 

Portretul altfel 



Aici s-a folosit tehnica desenului în peniţă, care a fost valorificată pentru a accentua podoaba capilară 
bogată a acestei tinere brunete. Veţi remarca liniile care nu sunt continue şi că zonele întrerupte au fost 
lăsate albe. Impresia generală este însă de păr lung şi lucios. 

Compoziţia 


în timp şi după multă practică, oricine poate învăţa să 
deseneze părţile principale ale unei imagini, dar compu- 
nerea sau conceperea efectului general reprezintă o altă 
chestiune. Acesta este cel mai interesant şi mai plin de 
satisfacţii stadiu al muncii unui artist, dar, totodată, şi cel 
mai dificil. Incitantă atât intelectual, cât şi emoţional, 
compoziţia dezvăluie fie viziunea artistului, fie lipsa de 
imaginaţie a acestuia. 

Multe dintre compoziţii se bazează doar pe aplicarea 
principiilor geometrice. Imaginea este împărţită în zone 
geometrice şi toate părţile se conformează unui model. 
Această abordare limitează întru câtva impulsul creativ, 
dar adevărul este că, de fapt, îl îmbunătăţeşte, după cum 
vă veţi putea convinge singuri din exemplele grăitoare 
incluse în acest capitol. Geometria este folosită de artişti 
pentru a crea armonie şi echilibru, iar asta vom explora 
şi noi în continuare. 



COMPOZIŢIA 


ANALIZA 

Din punct de vedere compoziţional, 
Prânzul de pe barcă al lui Renoir este 
o grupare măiastră a unor personaje 
într-un spaţiu restrâns. Scena pare 
atât de naturală, încât ochiul este gata 
să se lase păcălit că această grupare 
este absolut întâmplătoare. De fapt, 
lucrarea aceasta este un exemplu cât 
se poate de elocvent despre ce 
înseamnă organizare. Observaţi cum 
grupurile sunt legate fiecare în jurul 
unui decor bine definit - lângă cort, 
la masa încărcată cu mâncare, pe 
terasă - şi modul în care interacţio- 
nează personajele prin proximitate, 
gestică sau atitudine. 

Haideţi să aruncăm o privire deta- 
liată asupra fiecărui grup. 



Grupul A: în prim-planul din partea stângă se 
află un bărbat în picioare, care se sprijină de 
balustrada terasei. Lângă el stă o fată care 
vorbeşte cu câinele ei, iar în faţa ei se află masa 
încărcată cu sticle, farfurii, fructe şi pahare. Este 
evident că prânzul este pe sfârşite, iar oamenii 
mai zăbovesc doar pentru a mai schimba o vorbă. 

Grupul B: în partea 
dreaptă a prim-planului 
se află un trio format 
dintr-o fată, un bărbat 
care stă jos şi încă unul 
care stă aplecat peste fată 
şi conversează cu ea. 


Grupul C: în spatele 
primelor două grupuri se 
află o fată sprijinită de 
balustradă şi un bărbat 
şi o femeie, ambii la 
masă. 


Grupul D: în spatele 
acestui terţet se află doi 
bărbaţi care vorbesc pe un 
ton serios, iar în dreapta 
lor se pot zări capetele şi 
umerii a doi bărbaţi şi ai 
unei tinere care discută. 





COMPOZIŢIA 


în tabloul La scăldat al lui Seurat, cu atmosfera lui senină şi deschisă, compoziţia este, practic, 
împărţită în două: linia orizontului unde se zăresc fabrici se află la aproximativ două treimi deasupra 
bazei tabloului şi diagonala ţărmului care se întinde din colţul stâng sus până aproape de colţul din 
dreapta jos. Personajele mai mari sunt grupate de-a lungul acestei diagonale. Tabloul este creat ca şi 
cum privitorul ar lua şi el parte la liniştea calmă a acestei zile alături de ceilalţi, supraveghindu-i pe 
cei aşezaţi pe iarbă, pe cei din barcă şi scena din fundal. 



176 





COMPOZIŢIA 


MIŞCAREA, ÎN COMPOZIŢIE 

Aceste două imagini au în comun o energie şi un dinamism debordante, dar mijloacele prin care 
artiştii respectivi - Rubens şi Tiţian - au creat aceste efecte au fost extrem de diferite. La Rubens, 
drama este comprimată, confuzia şi lupta fiind făcute palpabile prin legătura fizică reprezentată 
între personaje şi fundalul cu cai ridicaţi pe picioarele din spate. Scena lui Tiţian este mult mai 
deschisă, acţiunea împărţită pe toată suprafaţa lucrării, dar la fel secţionată cu măiestrie în mai 
multe secvenţe. 



în reproducerea aceasta după Rubens, Răpirea fetelor lui Leucip, freamătul cailor este prezentat ca 
un fundal pentru acţiunea oamenilor, transmiţând un dinamism extraordinar scenei. în prim-plan 
se zăresc două nubile blonde ridicate pe cai în faţa călăreţilor puternici. Cele două personaje 
feminine se juxtapun într-o simetrie contorsionată cu cei doi bărbaţi, animând foarte mult 
imaginea. Deşi imaginea conţine doar doi cai şi patru personaje, stilul baroc în care acestea au fost 
create conduce în final la o acţiune încărcată de dinamism. 

Mişcarea , în compoziţie 



în tabloul Bachus şi Ariadna al lui Tiţian există la fel de mult dinamism ca şi la Rubens, doar că 
efectul care emană energie este transmis altfel, prin plasarea într-un plan secundar a acţiunii. 
Tabloul este mult mai deschis şi mai aerisit, iar zona din stânga contrastează cu grupul dezordonat 
de personaje care ies dintre copacii întunecaţi din partea dreaptă. Din grupul petrecăreţilor se 
disting bacante, satiri şi Silenus beat, toţi făcând parte din anturajul turbulent al lui Bachus sau 
Dionisos, zeul vinului şi al extazului. Ambele aspecte ale personalităţii acestui zeu au fost 
reprezentate aici. Bachus se află în centrul scenei şi este subiectul dramei, fixând-o cu privirea şi 
flirtând de la înălţimea şaretei cu Ariadna, luată prin surprindere după ce tocmai fusese 
abandonată de Tezeupe insula Naxos, şi pe care o va şi lua de soţie într-un final. 

COMPOZIŢIA 



INTERIOARELE 
în următoarele două pagini 
vom încerca să înţelegem ce se 
întâmplă odată cu schimbarea 
perspectivei şi cât de mult din 
povestea spusă de o imagine se 
datorează poziţionării per- 
sonajelor în decor. Ambele 
imagini emană un puternic 
sentiment de izolare. 

Mai întâi vom compara 
două versiuni ale tabloului 
Raşchetatorii de parchet al lui 
Caillebotte şi vom studia ce se 
întâmplă cu o compoziţie 
atunci când perspectiva se 
schimbă de la din profil (dea- 
supra) la de sus (jos). Bărbaţii 
din tablou muncesc într-o 
cameră pustie la primul etaj al 
unui apartament din Paris, 
raşchetând podeaua pentru 
a-i da o faţă nouă. în ambele 
variante, singura sursă de lu- 
mină provine de la o fereastră. 


în tabloul de sus, lumina se reflectă pe peretele din fundal, iar trupurile bărbaţilor sunt luminate. în 
versiunea a doua, peretele din fundal este întunecat şi umbrit, iar trupurile bărbaţilor se suprapun şi 
se confundă cu acesta. Schimbarea perspectivei modifică total dinamica tabloului, de la o atmosferă 
de calm şi chiar leneşă la una intensă, plină de sârguinţă. Tonalităţile mai închise din tabloul de jos 
accentuează ritmul activităţii, iar faptul că bărbaţii sunt la busturile goale subliniază şi mai mult 
acest sentiment. Spaţiul dintre bărbaţi îi izolează şi îi leagă de munca fiecăruia. Aceştia nu au parte 
de aceeaşi tovărăşie care îi leagă pe cei din tabloul de sus, care par că muncesc cot la cot. 

Interioarele 



Această reproducere după Pieter de 
Hooch degajă mai puţină intimitate 
decât în cazul lui von Menzel (jos) prin 
prisma faptului că privitorul este ţinut 
la o oarecare distanţă de grupul aflat în 
cameră. Zona de deasupra şi din spatele 
lor este întunecată, cu excepţia ferestrei 
luminoase din spate. Uşa din stânga 
spate ne permite să pătrundem şi mai 
adânc în desen. Dacă cereţi unui copil 
sau altcuiva care n-are nicio pregătire 
artistică să vă deseneze o scenă, acesta 
va avea tendinţa de a plasa acţiunea 
într-un plan distant, ca aici. 


Apariţia aparatului de fotografiat şi 
influenţa tehnicilor folosite în arta 
japoneză a imprimeurilor au încurajat 
artiştii vestici să renunţe la zone mari 
din prim-plan şi să sporească efectul 
dramatic, implicând privitorul în scena 
respectivă. Interiorul acesta al pictorului 
Adolph von Menzel (Sufragerie cu sora 
artistului) este ca un cadru 
cinematografic: privitorul stă de partea 
cealaltă a uşii deschise, se uită în camera 
în care cineva stă la lumina lămpii. 

Ne confruntăm cu două imagini 
contrastante - cea care include o lume 
interioară în care nu suntem invitaţi 
să pătrundem cu o siluetă anonimă şi 
singuratică înfundai şi cea a fetei care 
priveşte întrebător spre noi. întrebările 
care ne stăruie în minte este ce aşteaptă 
această fată şi, de asemenea, care este 
relaţia ei cu cealaltă persoană. 

COMPOZIŢIA 


ECHILIBRUL, ÎN COMPOZIŢIE 

Ambele exemple ne arată o modalitate neobişnuită de a compune un desen. Gustave Caillebotte se 
pricepea de minune să compună atât scene de exterior, cât şi de interior. Ziua sa ploioasă de pe 
străzile Parisului condensează un întreg secol XIX, aşa cum este ea imaginată de mulţi oameni. 
Compoziţia sa este similară cu cea a lui Velasquez de pe pagina următoare. Succesul amândurora 
este asigurat de modul în care s-a pus accentul pe contrastul dinamic. 



Partea stângă a acestei imagini este aproape pustie, cu blocul din depărtare care pare că ţâşneşte 
spre noi. Jumătatea din dreapta este umplută cu trei personaje cu umbrele, un cuplu care se 
îndreaptă spre noi şi un bărbat care pătrunde în imagine din marginea din dreapta. Cele două 
jumătăţi ale tabloului sunt despărţite aproape simetric de felinar. Scena este temporizată de 
clădirile înalte care se pierd pe laturile desenului. La fel ca şi în cazul celuilalt tablou al lui 
Caillebotte, privitorul este implicat în scenă. în ce priveşte următorul tablou pe care îl vom analiza, 
echilibrul este, pur şi simplu, genial. 

Echilibrul, în compoziţie 



Aici , contrastul dintre jumătatea întunecată din partea superioară a tabloului şi siluetele luminoase 
funcţionează perfect. în tablou apare însuşi Velasquez. Stă în picioare în partea stângă cu paleta în 
mână şi priveşte spre noi. în centrul tabloului se află Infanta Spaniei şi servitoarea ei. în dreapta 
spate sunt grupaţi membri ai anturajului ei, printre care un pitic şi un câine. în planul îndepărtat, 
chiar lângă centru, este o uşă deschisă prin care putem vedea un bărbat care se uită spre noi. în 
stânga acestei uşi se află o oglindă în care se vede cuplul pe care artistul îl pictează pe pânză. Trei 
dintre personajele din prim-plan, precum şi artistul, privesc spre noi, aşa că este probabil ca acel 
cuplu să fim chiar noi. Din punct de vedere psihologic şi compoziţional, este un tablou foarte 
interesant; un caz în care privitorul este cel privit. 

COMPOZIŢIA 


ÎNCĂRCĂTURA EMOŢIONALĂ 

Raportul emoţional dintre caractere poate, la rândul lui, crea intensitate şi interes într-un tablou. 
Cu toate acestea, elementele compoziţiei sunt cele care transmit cu adevărat emoţia, de aceea şi 
trebuie lucrate cu atât de multă grijă. în primele trei imagini pe care le veţi vedea mai jos veţi fi 
pătruns de emoţia nemaipomenită pe care cei doi maeştri - Manet şi Toulouse-Lautrec - au reuşit 
să ne-o transmită. 


Aici , Lautrec pare că vrea să sublinieze faptul că 
dragostea nu este doar apanajul celor frumoşi 
sau tineri. Cuplul care dansează este prins într- 
o îmbrăţişare care îi poartă într-o lume a lor. El 
şi-a coborât privirea spre gura ei, sperând poate 
la o sărutare sau poate doar visând cu ochii 
deschişi. Ea se uită direct la el, iar pe chip i s-a 
aşternut un surâs dulce şi visător. Pentru ei nu 
contează decât acest dans, muzica şi celălalt. 



In acest Manet este 
reprezentat un cuplu care stă 
pe terasa unei cafenele pe 
timp de vară. Bărbatul stă 
aplecat în faţă, iar braţul lui 
a înconjurat-o pe ea. Poziţia 
corpului şi a braţului lui 
sugerează o fire de prădător. 
Ea stă, înconjurată, 
acceptându-şi soarta. 

încărcătura emoţională 



Chestiunea uimitoare care se desprinde din acest tablou cu îndrăgostiţi - o altă reproducere după 
un Lautrec - este că, deşi tabloul nu conţine mare lucru, totuşi reuşeşte să transmită o mulţime de 
emoţii. Cuplul schimbă priviri foarte directe şi pline de afecţiune, părul le stă ciufulit, iar legătura 
emoţională şi erotică dintre ei este aproape palpabilă. 



Apropierea dintre mamă şi 
copil este sugerată aici de felul 
în care trupurile lor se întretaie. 
Par crescuţi precum o plantă, 
din aceeaşi tulpină. Braţele 
mamei sunt înfăşurate în jurul 
picioarelor şi corpului copilului, 
ceea ce sugerează protecţie şi 
căldură. Ambele personaje ies 
din cadru, ceea ce îi apropie şi 
mai mult de noi. 

COMPOZIŢIA 


VARLA.ŢIUNI PE ACEEAŞI TEMĂ 

Apelarea la activităţi simple precum mâncatul sau băutul reprezintă un procedeu util de conectare 
cu privitorul. O activitate de acest tip poate fi reprezentată în multe moduri, care, la rândul lor, pot 
exprima alte emoţii. în tabloul lui Van Gogh, familia adunată în jurul mesei se află la limita 
subzistenţei, atenţia fiindu-le concentrată doar asupra mâncării. Pictorii din familia Breughel ne 
vorbesc despre plăcerea lumească care poate fi găsită în băutură. La banchetul ducelui, cuvântul de 
ordine este cumpătare. Suntem ţinuţi la o lungime de braţ, supraveghetori de la distanţă, în contrast 
cu Metsu la care suntem invitaţi în mijlocul scenei ca şi cum am face parte din familie. Legăturile 
familiale sunt evident simbolizate prin aspect şi mimică. 



în Mâncătorii de cartofi al lui Van Gogh, mâncatul şi băutul sunt văzute ca necesităţi. Cina 
reprezintă un eveniment important pentru aceşti ţărani hidoşi. Desenul este foarte întunecat şi plin 
de umbre, atmosfera sumbră fiind punctată de frânturile de lumină care cad pe chipurile obosite, 
mâinile noduroase şi pe sponcii de pe masă. 



Dansul ţărănesc al lui Breughel prezintă o 
scenă mult mai veselă în care se mănâncă 
şi se bea. Ţăranii se apostrofează reciproc, 
vorbesc cu gurile pline şi se îmbrăţişează cu 
voioşie. Bucuria personajelor strânse în 
jurul mesei este bine ilustrară de compoziţie, 
care ne oferă un prim-plan al acţiunii. 
Fiecare formă este de impact şi bine 
construită, de parcă ar fi fost realizată cu 
aparatul foto. Avem impresia că ne uităm 
la nişte oameni pe care îi cunoaştem, poate 
nişte vecini. Tocmai i-am surprins în 
mijlocul acţiunii. 

itunrwaŢi 



Compoziţia religioasă a fraţilor Limbourg Prea fericitele ore ale ducelui de Berry este formală şi 
are loc la curtea acestui duce, iar mâncarea şi hainele sunt somptuoase. Toţi oaspeţii îşi cunosc 
statutul în societate. Doar episcopul şi ducele stau jos. întinderea pe laterală a compoziţiei sugerează 
detaşarea de restul scenei. Spre deosebire de celelalte picturi prezentate aici, aceşti oameni sunt nişte 
necunoscuţi pentru noi. 



în compoziţia fluidă a lui Gabriel Metsu care ilustrează un festin de Bobotează într-o casă 
olandeză, suntem martorii unei întâlniri relaxate de familie. Un bătrân bea bere dintr-un pahar 
lung, spre amuzamentul băieţelului şi al servitoarei sau soţiei bătrâne, în timp ce tânăra îl priveşte 
dezaprobator, nevenindu-i să creadă ce vede. 

COMPOZIŢIA 


INCLUDEREA ELEMENTELOR IZOLATE ÎNTR-UN TOT UNITAR 

în toate aceste scene sesizăm separarea oamenilor în spaţii publice. în ciuda faptului că stau apropiaţi 
unii de ceilalţi în desen, fiecare pare că face opinie separată pe tărâmul propriu, dar care întregeşte 
şi leagă tabloul în ansamblu. Este un fel de egalitarism care domină aceste tablouri, toate perso- 
najele fiind la fel de importante. 



Tabloul lui Seurat O duminică pe vară pe insula Grande-Jatte, ne prezintă o scenă tipică de parc 
cu oameni care se distrează într-un mod cât se poate de natural. Personajele sunt simplificate şi par 
încremenite în timp. Neclaritatea uniformă a frunzişului copacilor, umbrele lungi aruncate pe iarba 
însorită şi umbra mare din prim-plan conferă un decor formal alcătuit din forme orizontale, lângă 
care pare că au fost aşezate personajele. Deşi absolut nimeni nu face nimic care să atragă atenţia în 
mod deosebit, în ansamblu, tot tabloul are o semnificaţie. Posturile lor vizavi de ceilalţi par întâm- 
plătoare, dar bineînţeles că nu este aşa. Atitudinile sunt redate genial, fiecare personaj interacţio- 
nând într-un mod sau altul cu restul personajelor. 

Includerea elementelor izolate într-un tot unitar 



în Păsări de noapte, Edward Hopper se foloseşte de cadrul luminos al vitrinei şi de benzile 
întunecate care o înconjoară pentru a crea o formă laterală puternică, în care îşi plasează patru 
personaje. între noi şi ei se află geamul care ne desparte, dar nici ei nu par a comunica unii cu 
ceilalţi. Scena sugerează epuizarea după o noapte petrecută într-un bar. 



Şi aici s-a folosit tot compoziţia 
laterală, reiterată şi de bărbatul 
întins şi amplasat pe diagonală în 
partea stângă a tabloului. Copacul 
sub care stă îi ţine umbră lui şi 
parţial unei femei aflate în 
apropiere şi care citeşte o carte. 

Un alt personaj se plimbă prin 
perimetrul lor, dar este evident că 
nu se îndreaptă spre niciunul din 
ei. Fiecare personaj este rupt de 
celelalte, fie dormind, fie citind, 
fie fiind cu mintea în altă parte. 

GEOMETRIA COMPOZIŢIEI 

Artiştii apelează la geometrie pentru a-şi armoniza compoziţiile. De multe ori îşi împart, pur şi 
simplu, suprafaţa de lucru în jumătăţi, sferturi, treimi şi aşa mai departe, după care îşi plasează 
personajele şi obiectele în intersecţii sau pe linii pentru a echilibra scena. Tablourile prezentate aici 
sunt exemple clasice. Atât Leonardo, cât şi della Francesca erau matematicieni de elită, iar uşurinţa 
cu care manevrau geometria se reflectă şi în operele lor. Dacă doriţi să le testaţi sistemele, aruncaţi 
o privire asupra originalelor acestor tablouri (pe Leonardo îl găsiţi expus la Uffizi în Florenţa, iar 
pe della Francesca, la Galeria Naţională din Londra). 


3 unităţi 2 unităţi 3 unităţi 



Buna Vestire a lui Leonardo este centrată pe un o „crevasă” (aflată pe muntele din fundal), în care 
se întâlnesc toate liniile de perspectivă. (Simbolul pământului care se despică este folosit de multe 
ori în pictură, ca referire la încarnarea lui Dumnezeu informă umană). Tabloul este împărţit pe 
verticală în două jumătăţi de acest punct, iar pe orizontală de un zid lung şi jos, ce desparte 
grădina din prim-plan de peisajul din fundal. Capul îngerului este aproape de centrul picturii din 
partea stângă, iar capul Fecioarei este aproape de centru, dar din partea dreaptă a tabloului. 

Scena este împărţită pe verticală în opt unităţi sau spaţii: îngerul ocupă trei, la fel ca şi Maria, 
iar între ele se află cele două unităţi rămase. 

Privirea îngerului este îndreptată perfect la orizontală spre palma deschisă a mâinii stângi a 
Măriei, cam la o treime pe orizontală de marginea superioară a imaginii. 

Toată zona din dreapta Măriei este creată de mâna omului. în spatele îngerului se află doar 
zidul, apoi natura. 

în Botezul lui Iisus (de partea cealaltă) creat de della Francesca, silueta lui Iisus este plasată central, 
iar capul se află uşor deasupra punctului central al tabloului. Personajul este împărţit în treimi pe 
verticală de un trunchi de copac şi de Ioan Botezătorul. Orizontul se întinde de-a lungul medianei 
înfundai. Porumbelul care simbolizează Sfântul Duh se află la aproximativ o treime de marginea 
de sus, chiar deasupra lui Iisus. 

Buricul lui este la aproximativ o treime de marginea de jos. Forma păsării aduce cu forma norilor, şi 
acesta este motivul pentru care nu avem senzaţia că se va desprinde din tablou şi va veni spre noi. 
îngerii care stau şi privesc în prim-planul din partea stângă şi oamenii care se pregătesc să fie botezaţi 
în zona din mijloc dreapta acţionează ca un echilibru dinamic între cele două jumătăţi ale tabloului. 





COMPOZIŢIA 


DESIGNUL ABSTRACT, 

ÎN COMPOZIŢIE 
în secolul XX s-au iscat mai 
multe discuţii în cercurile artis- 
tice despre meritele artei natu- 
ralistă şi abstractă. Indiferent 
de cât de metaforic este un 
tablou, tot este necesar ca 
designul abstract să fie uşor 
înţeles pentru ca şi compoziţia 
să fie reuşită. în aceste exemple, 
deşi lumea este portretizată din 
perspectivă naturalistă, forţa 
este emanată de felul în care 
formele sunt aranjate şi se între- 
pătrund în interiorul scenei. 




în această Pieta a lui 
Pinturicchio, coleg cu Rafael, 
forma întunecată a mamei 
lui lisus sprijină cadavrul 
palid al fiului ei, reprezentat 
ca o formă orizontală foarte 
puternică care traversează 
bolta ce încadrează scena. 
Forma întunecată a 
Fecioarei şi poziţia ei 
centrală are ca efect 
balansarea tabloului. Zonele 
închise de deasupra şi din 
laterale fac ca această 
compoziţie să fie foarte 
puternică. Relaţiile se disting 
foarte clar din versiunea 
simplificată a tabloului. 

Designul abstract, în compoziţie 



în aceste două schiţe ale lui Veronese, Venus cu satiri şi Cupidon, s-a folosit un dispozitiv 
compoziţional foarte simplu pentru a imprima o tuşă senzuală lucrării. Spatele gol al lui Venus este 
întors spre noi, iar ea se întinde pe tot planul picturii ca o pată ce luminează fondul întunecat, spre 
spaţiul haotic din faţa ei unde se desluşesc cu greu formele mişcătoare ale satirului şi ale cupidonilor. 

DESIGNUL ABSTRACT 
ŞI ARTA NATURALISTĂ, 

ÎN COMPOZIŢIE 
Unele tablouri, deşi par foarte 
abstracte în concepţie, sunt, de fapt, 
lucruri reprezentate în manieră 
naturalistă şi portretistă. Aceste 
câteva exemple ne vor arăta cât de 
uşoară este trecerea de la abor- 
darea naturalistă la cea abstractă şi 
invers. Abstracţioniştii vor susţine 
contrariul, dar în acelaşi timp ne 
vor oferi lecţii valoroase despre 
compoziţie. 



Strada din Delft a lui Vermeer este un tablou extraordinar pentru vremea la care a fost creat. Tăiat 
în două pe diagonală din partea stângă jos până sus dreapta, jumătatea de jos este umplută cu 
faţada unei clădiri, în timp ce aproape toată jumătatea de sus este ocupată de cer. Casa este 
construită din câteva dreptunghiuri pentru ferestre şi uşă ce sporesc efectul geometric al tabloului, 
chiar dacă alte detalii sugerează o casă adevărată plină de oameni. 



Tabloul O dimineaţă 
de duminică al lui 
Edward Hopper este 
o altă compoziţie 
geometrică 
orizontală în care 
dreptunghiuri 
întunecate şi 
luminate alternează 
pe toată lungimea ei. 
Dacă mai adăugăm 
şi lumina soarelui, 
atunci este uşor de 
portretizat un loc şi 
un moment din zi. 

Designul abstract şi arta naturalistă, în compoziţie 



Giorgio Morandi apelează de fiecare 
dată la acelaşi tip de obiecte în tablou- 
rile sale. Efectul culorilor şterse şi a 
obiectelor sărăcăcioase în detalii a fost 
crearea unui fel de geometrie mascată 
prin care obiectele obişnuite au căpătat 
puteri de-a dreptul monumentale. 
Regularitatea formelor şi viziunea 
impersonală faţă de obiectul pictat le-a 
dat cumva o şi mai mare semnificaţie 
vizuală. 




De la Vermeer, Hopper şi Morandi la arta abstractă pură n-a 
fost decât un pas. Artistul rus suprematist El Lissitsky a folosit 
formele geometrice în aranjamente care sugerează mişcarea 
flotantă. 


Piet Mondrian a creat un sistem 
de spaţii echilibrate dar dinamice 
prin folosirea dungilor negre 
verticale şi orizontale pe spaţii 
mari albe, intercalate cu blocuri 
colorate. 

EXERCIŢIU PRACTIC: 
CREAREA UNEI COMPOZIŢII 
Mulţi artişti îşi desenează sau îşi 
pictează elementele din compoziţii 
în etape, apoi le asamblează în stu- 
dio. Aici am demontat un Manet, 
separând părţile individuale ale 
tabloului şi apoi reasamblându-le 
la fel ca el. încercaţi şi dum- 
neavoastră acest sistem. Dacă aţi 
înţeles paginile referitoare la com- 
poziţia abstractă, atunci această 
operaţiune nu ar trebui să vi se 
pară prea dificilă. Manet a aranjat 
elementele prezentate aici pentru a 
produce un tablou intrigant. 
Haideţi să descoperim împreună 
de ce sistemul acesta funcţionează 
atât de bine din punct de vedere 
compoziţional. 


Exerciţiu practic: crearea unei compoziţii 



La o privire sumară, putem trage concluzia că suntem martori la o scenă în care doi bărbaţi tocmai 
au terminat de servit masa, împreună sau separat, asta nu putem spune. Niciunul nu comunică cu 
celălalt. Femeia cu urciorul a fost plasată înfundai lângă planta din ghiveci, care este aşezată în 
partea stângă şi are rolul că o implică şi pe femeie în poveste. Bărbatul mai în vârstă se uită în 
direcţia femeii, iar aceasta priveşte întrebător spre tânăr, care priveşte undeva în afară tabloului. 

Dacă deja aveţi în minte o compoziţie, desenaţi separat personajele dorite în acele posturi. 
Desenaţi pe urmă fundalul, includeţi obiecte statice pentru ca scena să fie convingătoare. Dacă vă 
doriţi un decor exterior, desenaţi mai întâi fundalul şi apoi hotărâţi-vă cum veţi aranja personajele 
şi abia pe urmă desenaţi-le, efectiv, separat. Unii artişti caută fundaluri care să se potrivească 
personajelor pe care vor să le deseneze. Important este să potriviţi formele şi dimensiunile cu grijă, 
astfel încât proporţiile să fie corecte. 

Tehnici 


în acest capitol vom analiza modul în care anumite 
detalii tehnice ne afectează perspectiva asupra unui 
personaj. Linia, tonalitatea, textura şi contrastul 
funcţionează împreună pentru a aduce o semnificaţie 
şi o încărcătură mai mari sau doar pentru a bucura, 
pur şi simplu, privirea. După cum veţi vedea din 
exemplele următoare, tehnicile pe care le folosim 
modifică modul în care funcţionează personajele. 
Experimentarea tehnicilor vă va spori capacitatea de 
înţelegere, astfel că veţi şti cu siguranţă ce efecte 
doriţi să obţineţi în desenele dumneavoastră. 

TEHNICI 


LINIE VERSUS TONALITATE 
Fiecare din următoarele desene a fost 
abordat diferit în ceea ce priveşte linia 
şi tonalitatea. Prin realizarea unui 
echilibru între aceste două elemente 
tehnice veţi obţine rezultate destul de 
diferite. 


1. Acesta este, în esenţă, un desen 
liniar, care reprezintă conturul 
structurii şi este doar vag susţinut de 
haşură pentru întărirea formelor. 
Conturul este clar şi definit şi ar fi 
suficient de bun şi fără haşura 
încrucişată. 




2. în această ilustraţie, marginea exterioară 
este mai puţin definită, dar impresia de 
volum este mult mai mare. Personajul, 
luminat din spate, a fost desenat aproape în 
totalitate fără contur. Tonalităţile 
construite din creion cu diferite intensităţi 
sunt cele care dau forma generală şi au fost 
adăugate doar câteva detalii care să 
accentueze şi mai mult unele aspecte. 

Zonele reduse de lumină strecurate în jurul 
marginilor braţelor, picioarelor şi fustei 
atrag atenţia asupra volumului rotunjit al 
personajului şi au puterea de a transforma 
silueta intr-un personaj. 

Linie versus tonalitate 



Acest profil este construit 
foarte lejer, are foarte puţine 
valoraţii de tonalitate şi nici 
măcar o linie fermă. Liniile 
capului sunt expresia lirică a 
plăcerii ei tinereşti de a trăi. 

Comparaţi această 
tehnică cu cea folosită pentru 
desenul de mai jos, unde 
capul a fost creionat din 
haşuri grele. 


Aici, capul e redat prin multe 
haşuri şi valoraţii viguroase de 
tonuri. Tonalităţile întunecate 
subliniază atmosfera concentrată 
şi neliniştea din privirea lui 
încruntată. Aparent, se gândeşte 
la ceva ce numai el ştie. 

1. Luminat direct de deasupra, chipul are 
umbre întunecate în jurul ochilor, sub nas 
şi pe bărbie. 

2. Luminat din faţă, forma pare aplatizată 
şi ca urmare pierde din volum, dar 
trăsăturile sunt mai puternic definite. 


3. Luminat de dedesubt. Totul este inversat 
şi este dificil de crezut că este acelaşi băiat 
ca în primul desen. Umbrele sunt acum sub 
ochi şi nu pe frunte, în partea de sus a 
nasului şi nu sub el. Tehnica aceasta de 
iluminare conferă desenului un aer aproape 
fantomatic. 

Jocul de lumini 


JOCUL DE LUMINI 

Indiferent de ce desenaţi, trebuie să ţineţi 
cont de sursa de lumină. în continuare, vom 
studia efectul iluminării diferite asupra ace- 
luiaşi subiect. Iluminarea diferită ne spune 
multe despre formă, aşa că nu vă sfiiţi să 
faceţi tot felul de experimente. încercaţi şi 
variantele propuse mai jos pe un subiect la 

4. Lumina vine direct din laterală. 

Aici, chipul este parţial umbrit, 

iar cealaltă, jumătate puternic luminată. 


5. Lumina vine de deasupra şi dintr-o 
parte. Stilul este oarecum standard. 
Umbrele create definesc chipul într-un mod 
în care este uşor de recunoscut. 


După cum v-aţi dat seama din această 
serie de imagini, lumina direcţională 
poate schimba dramatic chipul. Acelaşi 
principiu se aplică în egală măsură 
corpurilor şi obiectelor. Experimentaţi 
şi dumneavoastră cu o lampă mică sau 
cu lumânări. Aşezaţi obiecte sau rugaţi 
un model să stea în diverse poziţii şi la 
distanţe diferite de o sursă de lumină şi 
observaţi diferenţele. în momentul în 
care aţi obţinut un efect interesant, 
încercaţi să îl desenaţi. 








TEHNICI 


ACŢIUNEA DRAMATICĂ 

Drama în artă poate fi obţinută prin acţiune sau prin personaje. Calitatea compoziţiei depinde de 
modul în care personajele se interpun pe suprafaţa imaginii. în aceste două exemple, acţiunea dra- 
matică este reprezentată în două moduri: la Picasso prin distorsionarea formei, iar la Castagno prin 
amplificarea mişcării. 



Personajele de pe plaja 
Ele exprimă bucuria di 
dezrădăcinat al person 
pentru a sugera alerga i 


■ealizai 

■aţelor 

ntinde 


punctul ae veae 
unite - şi prin p 
eră disproporţio 









Acţiunea dramatică 


în tabloul Heracle şi Anteu al 
pictorului Castagno ne este 
prezentată o expresie a energiei 
explozive. Durerea unuia dintre 
personaje contrastează cu 
puterea celuilalt, iar amândoi 
par storşi de efortul fizic 
supraomenesc. 

TEHNICI 


GENIALITATEA SIMPLITĂŢII 
Am ajuns în cele din urmă la aceste 
două reproduceri după Matisse. Ambele 
sunt cât se poate de grăitoare pentru tot 
ce înseamnă desenul: simţ ascuţit de 
observaţie, forme simplificate şi o 
supremaţie absolută a liniei în faţa 
detaliului. 

Copierea oricărei opere a maeştrilor 
genului ne învaţă că arta adevărată nu 
poate fi redusă la o formulă şi apoi doar 
simulată. Doar prin observarea vieţii şi 
încercarea de a desena cu onestitate 
exact ce este în faţa ochilor, de fiecare 
dată cu mintea deschisă, veţi reuşi să 
atingeţi calea prin care se creează 
desenele valoroase. 


Originalul tablou Carmelina al lui 
Matisse a fost pictat într-o manieră 
foarte simplă care să confere soliditate, 
iar această reproducere în creion 
încearcă să-i imite tehnica. Deoarece 
personajul este luminat foarte puternic 
dintr-o parte, veţi observa umbre bine 
conturate şi zone foarte luminoase. 

Genialitatea simplităţii 

Uitându-vă la acest Nud în studio, veţi 
gândi probabil: „Şi eu aş putea face asta”. 
Adevărul este că desenul pare foarte 
simplist, iar unele zone de-a dreptul 
şovăielnic desenate. Faceţi rost de o copie 
a originalului şi încercaţi să o reproduceţi. 

Dacă aţi încercat să îl desenaţi aşa, 
înseamnă că aţi realizat şi cât de dificil 
este. Este foarte uşor să faci prea mult şi pe 
parcurs să uiţi ce ai vrut cu adevărat să 
redai într-un portret. 

SFATURI PENTRU ÎMBUNĂTĂŢIREA DESENULUI 


SFATURI PENTRU ÎMBUNĂTĂŢIREA DESENULUI 

Pentru orice debutant care vrea să înveţe să deseneze, capcanele pot părea uneori prea mari. Mă con- 
frunt de fiecare dată cu această problemă la clasa la care predau, unde vin atât adulţi, cât şi tineri. 
Desenul poate părea greu dintr-un număr de motive, iar profesorul nu deţine niciun fel de baghetă 
magică prin care să le facă să dispară. în realitate, problemele sunt puţine la număr, iar unele izvorăsc 
doar din înţelegerea greşită şi anxietăţile studenţilor. Trebuie să nu uitaţi următoarele: 

• Veţi deveni mai bun dacă veţi exersa cu regularitate. întotdeauna se poate şi mai bine. Talentul este 
de ajutor, dar dacă aveţi dorinţă, determinare şi inteligenţă, veţi ajunge şi mai departe. 

• Exerciţiile propuse în capitolul „Primii paşi“ sunt exerciţii de bază care pot fi repetate la nesfârşit. 
Eu, personal, le-am repetat şi le repet încontinuu şi s-au dovedit a-mi fi de folos pentru că mi-au îmbu- 
nătăţit puterea de percepţie şi încrederea în forţele proprii. Indiferent de unde le începeţi, ţineţi minte 
că sunt importante. Nu staţi cu nasul pe sus dacă aveţi probleme cu desenul şi reveniţi la ele. O tehnică 
bună de execuţie vă dă încredere şi este vitală dacă doriţi să desenaţi bine. 

• Abordaţi problemele dificile pe rând. De îndată ce vedeţi ceva realizat greşit, insistaţi până vă 
rezolvaţi acea slăbiciune. Artiştii capătă încredere în ei când văd că au rezolvat o problemă, pentru că 
se gândesc că o vor rezolva şi pe următoarea. Corectaţi-vă un tip de eroare şi veţi constata că şi alte zone 
ale muncii dumneavoastră se vor îndrepta. 

• încercaţi să nu vă tensionaţi sau enervaţi dacă vedeţi că eforturile nu vă sunt răsplătite. Nu vă fixaţi 
pe ideea de a produce „desene frumoase”. Continuaţi să vă autocorectaţi. Faceţi-vă un scop din a lucra 
cu acurateţe şi lăsaţi ca frumuseţea să reiasă singură dintr-un desen. 

• Studiaţi cât mai multe opere ale altor artişti. Dacă aveţi posibilitatea să luaţi legătura cu un artist, 
studiaţi-i munca şi priviţi-1 la lucru, evident cu permisiunea lui. Aşa veţi învăţa mult mai multe într-un 
timp mult mai scurt. Dacă chiar v-aţi propus să deveniţi un artist consacrat, oricum, la un moment dat, 
va trebui să vă găsiţi un profesor cu care să lucraţi. 

• Nu vă aruncaţi imediat lucrările nereuşite. întotdeauna este greu să priveşti cu obiectivitate un 
desen proaspăt terminat. Peste un an veţi vedea mult mai clar dacă merită să îl păstraţi sau nu. Pentru 
un începător mai există un motiv pentru care ar trebui să-şi păstreze toate lucrările. Este extraordinar 
de reconfortant să observi progresele. încetul cu încetul, dacă perseveraţi, desenele dumneavoastră vor 
fi mai bune. Puteţi verifica această informaţie personal, punând la păstrare câteva lucrări timpurii şi 
uitându-vă la ele după câteva luni, când veţi considera că deja aţi creat ceva convingător. Aşezaţi apoi 
unul dintre desenele vechi lângă şi fac pariu că veţi observa diferenţa. 

• în final, un sfat pentru momentul în care vă veţi decide să pictaţi şi să folosiţi culoarea. Atât să 
ţineţi minte: pictura este doar desen în culori, iar „limbajul” pe care l-aţi deprins din această carte vă 
va ajuta şi atunci. 


De îndată ce vă veţi dedica desenului, veţi constata că viaţa dum- 
neavoastră a căpătat o nouă dimensiune. După ce aţi făcut o oarece 
practică, veţi începe să vedeţi lumea într-un mod cu totul diferit. 
Pentru un artist, lumea vizuală este plină de lucruri atractive şi tot ce 
vede îi poate înfrumuseţa viaţa. Forme, culori, lumini, umbre, mişcare 
- toate aceste elemente transformă lumea într-un carusel de expe- 
rimente. Sper că odată ajunşi în această etapă aţi prins deja gustul 
bogăţiei sufleteşti şi că vă va conduce paşii mai departe şi vă va 
încuraja să continuaţi să exersaţi şi să experimentaţi. Vă urez succes! 

